ועדת הכלכלה, כנסת 20, פרוטוקול מספר 879, 2018-12-10 09:30

איתן כבל: בוקר טוב לכולם, גבירתי מנהלת הועדה, היועצות המשפטיות, דובר, רשם, ערוץ הכנסת כמובן.

איתן כבל: יש לנו אורח – מנכ"ל הכנסת לשעבר והיום ראש עיריית נצרת עילית – רונן פלוט.

איתן כבל: אני מכיר אותו כבר, לא נגיד כמה שנים.

רונן פלוט: 40 שנה.

איתן כבל: 40 שנה, חברים, כן כן, עוד שהיה לי שיער ארוך ולא שיער שחור.

איתן כבל: חבריי חברי הכנסת, ברשותכם, אי-אפשר להתעלם מהפיגוע הקשה שהיה אתמול, פיגוע קשה מאוד, אני בטוח שכולנו כאן ללא הבדל מחזיקים אצבעות גם לפצועים ובוודאי גם לתינוק, לוולד שזה עתה נולד שיצליח לשרוד כי הבנתי שמצבו מאוד מאוד קשה.

איתן כבל: לפחות על פי הפרסומים באמצעי התקשורת.

איתן כבל: במעבר חד נוסף, ברשותכם, אתמול הלך לעולמו ממש בהפתעה הייתי קורא לזה, הזמר והיוצר יגאל בשן, בשארי במקור, ובשבילי ואני מניח כאן, אם יורשה לי, לומר לפי הקרחות והצבע בשיער, שהוא פסקול של רבים וטובים כאן בשולחן הזה.

אחמד טיבי: כולל אותי.

איתן כבל: כולל אותך, אני ראיתי את הציוץ שלך אדוני אתמול ואהבתי אותו מאוד.

אחמד טיבי: אהבתי אותו.

אחמד טיבי: חבר הכנסת אחמד טיבי, כדי שהפרוטוקול גם ידע עם מי אני מדבר.

אחמד טיבי: ברשותכם, באופן טבעי, השיר שבחרתי הוא יישמע אולי הכי אבל זה שיר שהוא כתב ביחד עם יוסי בנאי "יש לי ציפור קטנה בלב".

אחמד טיבי: אני חושב שזה שיר שהוא יותר מכל, למרות שאני גם אוהב את "בקפה אצל ברטה" שהוא גם כן חלק מהצליל של חיי, אני חושב שיותר מכל שיר אחר "יש לי ציפור קטנה בלב" חוצה קבוצות, תרבויות ונוגע לכל אחד ואחת מאיתנו.

אחמד טיבי: היום יום שני ב' בטבת ה-10 בדצמבר.

אחמד טיבי: אמש הדלקנו נר שמיני ואחרון של חנוכה.

אחמד טיבי: בשבת נקרא את פרשת ויגש.

אחמד טיבי: היום אקריא את שירו של יגאל בשן "יש לי ציפור קטנה בלב" מילים יגאל בשן ויוסי בנאי, לחן יגאל בשן.

אחמד טיבי: יגאל בשן נולד בשם יגאל בשארי במושב נחלת יהודה לציונה ויוסף בשארי, ילידי הארץ ממוצא תימני.

אחמד טיבי: כבר מגיל צעיר אהב לשיר ולנגן בגיטרה.

אחמד טיבי: בתיכון למד בבית הספר לאומנויות רננים שבתל אביב.

אחמד טיבי: מלהקת פיקוד צפון לפסטיבלי הזמר ולהופה הי.

אחמד טיבי: הוא היה אחד הזמרים המצליחים שפעלו בישראל.

אחמד טיבי: אליל נערות, שהפך לכוכב ילדים, שהמשיך להופיע ולהקליט גם כששאר בני המחזור שלו יצאו לגמלאות.

אחמד טיבי: בשנים האחרונות הורע מצבו והוא אושפז פעמיים בנסיבות מסתוריות אתמול הוא נמצא לצערנו ללא רוח חיים בביתו בתל אביב.

אחמד טיבי: יהי זכרו ברוך.

אחמד טיבי: יגאל בשן, "יש לי ציפור קטנה בלב".

אחמד טיבי: כל אחד יכול לזמזם בתוך ראשו את הלחן שהוא גם לחן של יגאל בשן.

אחמד טיבי: יש לי ציפור קטנה בלב / והיא עושה בי מנגינות / של סתיו ושל אביב חולף / של אלף אהבות קטנות / והיא עושה בי מזמורים / והיא צובעת עלמות / והיא פותרת לשירים / כמעט את כל החלומות / יש לי בלב ציפור קטנה / עם שתי גומות ומנגינה / יש לי ציפור קטנה בלב / והיא עושה בי סיפורים / של בית חם ובן אוהב / ושל קטעי ילדות יפים / והיא זוכרת בי כאב / והיא אוספת בי שנים / והיא עושה אותי שלו / אולי היא טעם החיים / יש לי בלב ציפור קטנה / עם שתי גומות ומנגינה / יש לי ציפור קטנה בלב / והיא אולי כל התקוות / ולפעמים אני חושב / שהיא תשובה לאכזבות / והיא טובה לבנת כנף / איתה אני מרגיש חופשי / והיא יושבת על ענף / בין מיתרי ליבי / יש לי בלב ציפור קטנה / עם שתי גומות ומנגינה.

אחמד טיבי: וברשותכם, במעבר חד.

אחמד טיבי: אתה יודע מה הסיפור של השיר הזה ?

איתן כבל: בבקשה.

אחמד טיבי: היה איזה שיר שהוא הציע לגששים והם דחו את השיר הזה, ואז בנאי התקשר אליו ואמר לו יש לי ציפור קטנה בלב, תעשה משהו.

אחמד טיבי: וזה הפך להיות שיר.

איתן כבל: יפה, למדנו משהו, תודה.

איתן כבל: ברשותכם, אחרי הדברים של חבר הכנסת טיבי נעשה את המעבר החד.

איתן כבל: הצעת חוק התקשורת (בזק ושידורים) (תיקון מס' 73) (שידור אירועי ספורט משמעותיים), התשע"ט–2018.

איתן כבל: ברשותכם, חברי הכנסת טיבי ופריג', ראו: קודם כל יש לומר שזה אירוע מכובד, רציתם לבטל אותו אבל אני לא אוותר על התענוג כדי שנפגוש את כולכם כאן סביב השולחן.

איתן כבל: ברשות

איתן כבל: כם אני רוצה לפתוח ולומר כמה מילים בנושא שיידון: בעבר, אני רוצה להזכיר, הייתה לי הזכות לקבוע, כשהייתי תקופה קצרה שר, את הכללים של מה שנקרא "משחקים מרכזיים".

איתן כבל: כל אותם משחקים בעלי משמעות לאומית ובין לאומית.

איתן כבל: אז הייתה רשות השידור ורשות השידור הייתה האכסניה הנכונה והנוחה לדבר הזה.

איתן כבל: בחלוף השנים, אנחנו לא נרחיב בכל אשר קשור לתאגיד, מדינת ישראל ובראשה ממשלת ישראל שביצעה את כל הרפורמה הגדולה, ואנחנו בוועדת הכלכלה היינו שותפים לכך והייתי גם האיש שכתב בזמנו את החוק המקורי, לצערי, היום אני אומר "לצערי", ממשלת ישראל לא השכילה להפוך את התאגיד שאמור להוות את הפלטפורמה הנכונה של כל אזרחי מדינת ישראל, והתאגיד כאן

איתן כבל: -11 פתוח בעצם בכל הפלטפורמות כולל עידן פלוס וכך היה ניתן בעצם למצוא פתרון שלם לכל התהליך הזה.

איתן כבל: אני יכול לומר לכם על שר התקשורת שבעניין הזה עליו נאמר מה שאלוהים אמר לכוזרי בחלום.

איתן כבל: נכון, זה רק איוב קרא, זה לא אלוהים והכוזרי, אבל בכל זאת עליו נאמר "כוונותיך רצויות אך מעשיך אינם רצויים".

איתן כבל: בעניין הזה היו לי גם שיחות עם מנכ"ל משרד התקשורת שבאמת נתן צבע חדש וטוב למשרד.

איתן כבל: משתי סיבות: אני חושב שהחוק רחוק מלהיות אפוי דיו.

איתן כבל: הוא אפילו לא בשלב שאפשר להכניס אותו לתנור בכלל.

עיסאווי פריג': אז למה זה מגיע לדיון בוועדה?

איתן כבל: תן לי עיסאווי, רק כדי לומר את העניין הזה.

איתן כבל: נכון להיום כל ישנו ההסכם שכל הפלטפורמות משדרות את המשחקים המרכזיים להוציא עידן פלוס שגם כן עוד יעברו עידן ועידנים עד שמה שסיכמנו פה בוועדה יתממש ויקרום עור וגידים.

איתן כבל: אותו מכרז שאמרו לנו אוטוטו וזה הפך להיות כמו אותו מערכון של הגששים על בועז עם האבא שנמצא בארצות הברית ושואלים אותו מתי אתה עולה אז הוא אומר – כשבועז יגמור את הקולג'.

איתן כבל: הוא שואל בן כמה בועז ובועז בכלל בן שלוש.

איתן כבל: אז כך נראה לי שיהיה גם עם הסיפור הזה של עידן פלוס והיציאה למכרז ומתי נמצא את עצמנו במקום - - -

נתנאל כהן: כן אבל - - -

אתי בנדלר: יש עוד שני חוקי הסדרים להעביר.

איתן כבל: נתי, אתה יודע שמשהו שכולנו רואים, גם אני כשהעברתי את החוק ונתתי את הרוח הגבית ידעתי שזה בבחינת מצוות אנשים מלומדה – אתה עושה כי אמרו לך שצריך לעשות.

איתן כבל: באופן שבו זה נעשה לא היה כל סיכוי שזה יצליח להתממש.

איתן כבל: ואתה יודע היום את זה היטב כמי שנמצא בראש מערכת.

איתן כבל: ואם לא נעשה מעשה אחר אז נמשיך להוציא מכרזים, כמו בנושאים אחרים שמוציאים מכרזים ואין בהם ממש.

איתן כבל: אותו הדבר כאן, רצונו של השר הוא רצון כן, יש כ-15% אזרחי מדינת ישראל שאינם זוכים לקבל את מה שהיינו זוכים לקבל בערוצים אחרים.

איתן כבל: אלא שהדרך לגן עדן רצופה הרבה כוונות טובות.

איתן כבל: ובעניין הזה, ואתה אדוני מנכ"ל המשרד יודע זאת, אם נממש את הצעת ההחלטה שעברה כבר בקריאה ראשונה ונעביר אותה כפי שהוא מונחת כאן בפנינו ייצא שכרנו בהפסדנו ולו רק מאותו המקום שבו הפגיעה שתהיה בקבוצות הספורט הקטנות כיוון שבכל העולם נושא השידורים בכלל בעולם הוא אחד ממקורות ההכנסה המרכזיים שיש היום להתאחדויות השונות ולקבוצות השונות.

איתן כבל: ולכן, אם אנחנו גורמים לקיצוץ, אם עלולה להיגרע הכנסת מההתאחדות אזי המשמעות היא שעלולה להיגרע הכנסה מהקבוצות ואני לא מדבר על קבוצות גדולות כמו מכבי תל אביב, אותה אני אוהד, ובטח לא הפועל באר שבע ומכבי חיפה.

איילת נחמיאס ורבין: אתה רוצה לריב על הבוקר?

איתן כבל: בוקר טוב גבירתי.

איתן כבל: שמתי לב שהגעת גם כשלא דיברת.

איילת נחמיאס ורבין: - - - זה גם דיבור.

איתן כבל: אוקיי.

איתן כבל: לכן, אני לא יכול להרשות שזה יקרה.

איתן כבל: מה שכן, צריך למצוא פתרון שבעידן פלוס תהיה פלטפורמה כמו ששוחחתי עם מנכ"ל המשרד אתמול.

איתן כבל: אני חושב שגם אם איננו יכולים לתת פתרון מלא עדיין, בפירוש אפשר למצוא פתרון כמו שהיה פעם גבוה יותר וחזק יותר, וכמו שיש גם היום בערוצי הספורט השונים סיכום השבוע בספורט.

איתן כבל: כל שגם מי שאין לו את האפשרות לראות בערוץ פתוח את המשחק בפלטפורמות השונות יוכל לעשות זאת בצורה משמעותית.

איתן כבל: עכשיו, אני אומר לכם לסיום למה אני החלטתי לזמן דיון זה אף על פי שניסו להניאני מלזמן אותו.

איתן כבל: אני שמח שאנחנו מתרגשים אך נא לא להפריע.

איתן כבל: מה שאני מנסה לומר הוא שאעיף לבטל את הדיון הבא או לדחות אותו לדיון אחר מאשר להתחיל את כל הדיון כולו.

איתן כבל: עדיף שעכשיו נצא עם כיוון מהמקום הזה מאשר להתברבר בדרך.

איתן כבל: אז אני אשמח מאוד לשמוע את ההצעה בכל מקרה אם יורשה לי לומר, אני מקווה שלא אדביק את הצעת החוק עם ההתקררות שיש לי, אבל אני נותן לה נשיקה במצח.

איתן כבל: אני אאפשר למנכ"ל משרד התקשורת להציג את הדברים ובוודאי גם לחברי הכנסת ונשמע את המכובדים כולם.

ג'מאל זחאלקה: תהיינה הצבעות על החוק היום?

איתן כבל: לא.

איתן כבל: אם אדוני היה מקשיב לי ולא היה שקוע בשרעפים אודות מצב מפלגתו אז - - -

אחמד טיבי: אני מבקש לתקן, זה היה סיעור מוחות.

עבד אל חכים חאג' יחיא: מי שצריך לדאוג לרשימתו זה אתה.

איתן כבל: עזוב, אני מדבר, חאג' יחיא, מותר לי.

איתן כבל: אז אין הצבעות היום.

איתן כבל: נתי כהן מנכ"ל משרד התקשורת בבקשה.

נתנאל כהן: בוקר טוב לכולם.

נתנאל כהן: תודה רבה ליושב-ראש הוועדה, חבר הכנסת איתן כבל.

נתנאל כהן: אכן, דיברנו רבות בתקופה האחרונה.

נתנאל כהן: ראו, החוק המוצע היום הינו חוק חשוב מאוד לשר התקשורת איוב קרא.

נתנאל כהן: כידוע, הוא היה שחקן כדורגל בקבוצת בני יהודה והיה לו חשוב שאזכיר זאת.

נתנאל כהן: יש לו קשר מיוחד לנושא וגם לקהל היעד שהוא מדבר איתם - - -

איתן כבל: אפשר להגיד שהוא בניגוד עניינים וממילא הוא לא יכול היה להופיע.

נתנאל כהן: חבר הכנסת כבל, בדקנו את זה והוא עבר תקופת צינון.

עיסאווי פריג': איוב היה שחקן כדורגל?

איילת נחמיאס ורבין: כדאי שכל אחד יאמר איזה קבוצה הוא אוהד ואיפה הבנים שלו משחקים.

איתן כבל: עבר מספיק זמן כדי שלא נצליח למצוא את זה.

אחמד טיבי: אדוני היושב-ראש, העתיד של בני יהודה חשוב לכולנו.

אחמד טיבי: אני מבקש לחזק את הקבוצה חזקה על ידי החזרת איוב קרא לשחק בה.

נתנאל כהן: אני אמסור לו את זה.

נתנאל כהן: בכל מקרה, השר סובר שמשחקי ספורט מרכזיים נדרשים להיות נגישים גם לחלקי הציבור שאין ידם משגת או שאינם מתחברים לחברות רב-ערוציות.

נתנאל כהן: אני רוצה להזכיר שהיום מה שמוגדר כמשחקים מרכזיים, כפי שציינת אדוני היושב-ראש, נגישים היום למי שמנוי לחברות הוט, יס, סלקום ופרטנר.

נתנאל כהן: לציבור שאינו מנוי לחברות הללו אין יכולות צפייה במשחקים האמורים.

נתנאל כהן: על כך קיבל שר התקשורת תלונות רבות מקרב ציבור רב שמחובר על ידי פלטפורמות אחרות, בעיקר על ידי עידן פלוס.

נתנאל כהן: כבר היום יש הסדרה של המשחק המרכזי ולכן מה שמוצע בחוק, וזה חשוב מאוד להגיד, מדובר בהרחבה בלבד.

נתנאל כהן: לא מדובר בשינוי של כללי המשחק אלא להרחיב מפלטפורמה קיימת לפלטפורמה נוספת.

נתנאל כהן: ולכן, יש כאן עניין של הרחבה.

נתנאל כהן: צריך להגיד שבימים האחרונים פנו לשר הנהלות של המינהלת, של ההתאחדות, שרת התרבות והספורט.

איתן כבל: אני רק אציין ששרת התרבות והספורט התקשרה אלי אתמול, מנכ"ל משרדה ידבר כאן בהמשך, היא רואה את הצעת החוק הזו למרות שעברה ועדת שרים וקריאה ראשונה - - -

נתנאל כהן: והיא תמכה.

איתן כבל: אוקיי, גם אם היא תמכה, העניין הוא שכמוני היא סוברת שהצעת החוק כפי שהיא מונחת לפנינו יותר מאשר היא יכולה לסייע היא יכולה לפגוע.

איתן כבל: אמרתי את הדברים ומנכ"ל משרד התרבות ירחיב בהמשך.

נתנאל כהן: אז כמו שנאמר השר ניהל שיח פתוח גם עם ראשי ההנהלות, גם עם ראשי אגודות הספורט, ראשי הערים, והבין שהחוק המוצע יש לו פוטנציאל לפגוע בתקציבי הקבוצות ולכך השר לא מעוניין להגיע, בשום פנים ואופן אין לו כוונה לחוקק חוק שבסופו של דבר ירע עם הקבוצות.

נתנאל כהן: הנושא הזה קרוב לליבו.

נתנאל כהן: השר מבקש לקצוב שבועיים לעבודה משותפת ברוח טובה ובשיתוף פעולה מול מנהלות הליגה ולהביא לעדכון הצעת החוק.

נתנאל כהן: אני חושב שנכון גם לשמוע את מה שנאמר - - -

איתן כבל: אני רוצה לשאול אותך שאלה, האם זה מחייב תיקון חקיקה?

נתנאל כהן: להבנתי, ואני שאלתי את היועצים המשפטיים של המשרד, התשובה היא לא.

איתן כבל: אוקיי.

נתנאל כהן: לא צריך להחזיר חזרה את החוק.

איתן כבל: לא, החוק לא.

אתי בנדלר: על מה מדובר?

אתי בנדלר: האיכון של הצעת החוק?

איתן כבל: עיסאווי, כבר אמרתי שנתתי נשיקה לחוק.

אתי בנדלר: תלוי מה יהיה התיקון.

אתי בנדלר: אי אפשר לתת לזה תשובה גורפת.

איתן כבל: סליחה, אני מציע, אני רוצה להגיד את הדברים.

איתן כבל: יכול להיות שזו יכולה להיות הבנה, יכול להיות, אני לא יודע, אני מציע שלפי הנושא המסוים, אותה פשרה או אותה ההסכמה שתגיע ביניכם, אם יראה המשרד לנכון, הרי תבואו בדברים גם עם הפלטפורמות והערוצים השונים.

נתנאל כהן: כמובן.

איתן כבל: אני מניח שלאחר שיח זה אם זה יהיה חייב לבוא בתקנות אז בתקנות או בחוק.

אתי בנדלר: אני הבנתי שמר כהן מדבר על כך שיהיה צורך לעדכן את הצעת החוק אבל עדיין להמשיך בהליך החקיקה.

רועי פולקמן: או שכן או שלא.

איתן כבל: אני רוצה להבהיר, גבירתי, ועדיין אני זה שקובע את הדברים.

איתן כבל: הצעת החוק כפי שמונחת כאן היא לא יכולה להיות מקודמת, נקודה.

איתן כבל: אני אומר זאת בצורה מאוד ברורה שלא יחשוב פה מאן דהוא שאנחנו יכולים עוד לכדרר ברחבה סביב העניין הזה.

איתן כבל: אני רוצה להיות מדויק על מנת שתהיה לנו תוצאה לנקודה זו.

איתן כבל: מדריגה נוספת, אומר המנכ"ל בשמו של השר, גם בשיח שהיה לי איתם אתמול, שהם באו בדברים עם מנהלת הליגה, עם ההתאחדות, עם כל אותם גורמים שמבינים את הצורך לתת מענה לצופי עידן פלוס מבלי לפגוע או לייצר פגיעה בקבוצות השונות והנקודה היחידה שאני אומר כאן, ועליכם לבדוק זאת, האם נוסח ההסכמה יחייב חקיקה או מספיק, גם אני, ארז חלפון אצלנו מימיקה היא כאילו מישהו מתפרץ בדיבור אבל אני אומר לך כאן שאני חושב כמוך – שכנראה אפשר להגיע להבנות בין הקבוצות לבין הפלטפורמות השונות.

איתן כבל: אני חושב כך, אבל אני מבקש למרות זאת לוודא עניין זה על מנת שביום שאחרי ארז, ואחרי נתי, ואחרינו שלא יבוא מאן דהוא ויגיד אוקיי, כללים חדשים חיים חדשים.

נתנאל כהן: אני חושב שההבהרה הזו מאוד חשובה.

נתנאל כהן: אנחנו כרגע נמצאים במסלול של חקיקה.

נתנאל כהן: זה בדיוק הדיון.

נתנאל כהן: אנחנו מבקשים שבועיים על מנת לדון בדברים ולסכם את הפלטפורמה האם נכון להמשיך במסלול החקיקה או לסכם את זה בהבנות אבל כרגע, בנקודת הזמן הזה המסלול הוא מסלול של חוק.

עיסאווי פריג': אבל הוא אמר כרגע שניתן לעשות את זה ללא חקיקה.

איתן כבל: אמרתי, אבל עדיין אני אומר, אני רוצה לומר וגם מנהלת הוועדה לוחשת לי ובדין.

איתן כבל: אנחנו בלחץ זמנים מטורף, כל גריעה של דיון או הוספה של דיון עולה לנו בדמים רבים, מי כמוך יודע, עבודה לא חסרה בוועדה זו.

איתן כבל: לכן, אני מבקש להודיע לנו.

איתן כבל: יש לכם עד סוף החודש לגמור את העניין הזה.

איתן כבל: תודה.

לאה ורון: סוף דצמבר 2018.

איתן כבל: תכף אני אתן לארז, אח שלי, בינתיים אתה מנכ"ל משרד התקשורת, תן לי לנהל פה את העניינים.

איתן כבל: עיסאווי פריג' בבקשה.

אחמד טיבי: משפט אחד לפני עיסאווי כי אני הולך לוועדת הפנים.

אחמד טיבי: העיקרון של לאפשר לאנשים שלא יכולים לראות את המשחקים - - -

איתן כבל: הוא עיקרון נכון.

אחמד טיבי: הוא עיקרון נכון.

אחמד טיבי: השאלה היא מה התוצאה.

אחמד טיבי: אם אפשר לשלב בין עיקרון נכון לתוצאה אחרת ולא תוצאה שפוגעת בקבוצות הלא גדולות שאינן בעלות מיליונים.

אחמד טיבי: עבור מכבי חיפה להפסיד שני מיליון שקל לא נורא, לא ירגישו את זה אפילו.

איתן כבל: למרות שלא אכפת להם לקבל את זה.

אחמד טיבי: נכון.

אחמד טיבי: בשביל סכני,ן או אשקלון, או קבוצות פריפריה אחרות מדובר בכסף רב.

איתן כבל: לחלקן זה חיים ומוות.

אחמד טיבי: המון כסף, זה מכריע, זה גורלי.

אחמד טיבי: ולכן אנחנו נזעקים כדי לגונן על הקבוצות הלא עשירות שמשחקות כנגד כל הסיכויים.

אחמד טיבי: אתה רמזת בהתחלה על השילוב במשוואה מסוימת, אני בעד.

איתן כבל: תודה לחבר הכנסת אחמד טיבי.

איתן כבל: חבר הכנסת עיסאווי פריג' בבקשה.

עיסאווי פריג': שלום לכולם, אני אגיד את עמדתי לפרוטוקול למרות שאני כבר הבנתי שהחוק הזה הולך - - -

איתן כבל: המתכונת הזו.

עיסאווי פריג': המתכונת והחוק.

עיסאווי פריג': כי איך שהתחיל נתי המנכ"ל את דבריו החוק חשוב לשר ומכאן באה סוגיית הפופוליזם שבהצעת החוק המוצעת אותה אני דוחה על הסף.

עיסאווי פריג': ראשית, זכותו של כל אזרח בישראל לראות את המשחק המרכזי בחינם.

עיסאווי פריג': מה שהיה לפני ההסדר, באיזה שנה היה ההסכם?

איתן כבל: איזה מהם?

איתן כבל: היו הרבה.

אביגיל כספי: ההסכם למכירת זכויות השידור היה ב-2015.

עיסאווי פריג': לפני 2015 אזרחי מדינת ישראל ואני אחד מהם גדלנו על כך שמשחקים, במיוחד משחק מרכזי, רואים בחינם.

עיסאווי פריג': אני רוצה להגיד את זה מזווית אחרת, אדוני היושב-ראש.

עיסאווי פריג': מתוך הניסיון הפוליטי המועט שלי אני לומד שאת הגלגל לא מחזירים לאחור.

עיסאווי פריג': הטעות היסודית הייתה בחתימת ההסכם ב-2015.

עיסאווי פריג': אבל איך שזה יצא לדרך ואיך שנוצרו התנאים ואיך שהעניינים בכל העולם מתחילים להתנהל אנחנו נמצאים במצב לא טוב ולא פשוט.

עיסאווי פריג': בואו נשים את הדברים על השולחן.

עיסאווי פריג': ב-2015 נעשת טעות בחתימת ההסכם, הכסף התחיל לזרום לקבוצות והקבוצות יחד עם כל המערכת פעלו בהתאם לכך.

עיסאווי פריג': להגיד על ידי הצעת חוק שאני קם בלילה ורוצה את הפופוליזם הזה שגם אני רוצה אות זה לא ניתן.

עיסאווי פריג': אם נרצה או לא נרצה זה לא ניתן.

עיסאווי פריג': זו עובדה.

עיסאווי פריג': היום, לפי הבנתי, 126 מיליון הסכם בין מינהלת הליגה לבין צ'רלטון, לגרוע מהסכום הזה 50 מיליון שקל למשחק מרכזי, חברים, בואו נקרא לילד בשמו, זה לא ניתן.

עיסאווי פריג': רוצים אבל לא יכולים.

עיסאווי פריג': אז לשם כף, אדוני היושב-ראש, אם כבר הנושא עולה לדיון על שולחן הוועדה, אני רוצה שהקהילה תהנה מהשיח שמתפתח כאן.

עיסאווי פריג': היו שיחות ביני לבין המינהלת, ישבתי עם מר כלפון והבנתי ממנו מה התרומה של מינהלת הליגה לכל הקהילה ופעילותה.

עיסאווי פריג': והבנתי פחות או יותר איך הדברים מתנהלים שם.

עיסאווי פריג': אני משוכנע שיש מקום, וזו הנקודה שאנחנו צריכים להיכנס בה - - -

איתן כבל: פעם הייתה לך זכות הצבעה שם?

עיסאווי פריג': לא, בליגות הנמוכות.

עיסאווי פריג': אני ליגה א'.

עיסאווי פריג': לא הגעתי לטופ.

איתן כבל: למה, מי בוחר תמיד את יושב-ראש ההתאחדות, נציגי הליגות הגבוהות?

עיסאווי פריג': היו לנו שני קולות, זה ארבע נקודות.

עיסאווי פריג': אבל נצרת עילית גנבה לנו את העלייה לפני שנתיים.

איילת נחמיאס ורבין: נו, הגיע ראש עיר טוב.

עיסאווי פריג': היינו בליגה הלאומית ל-20 דקות ואז, עם בחירתו של חברנו רונן פלוט לראשות העיר הוא אמר שלא יתן שנצרת עילית תרד ליגה.

רונן פלוט: ברור.

עיסאווי פריג': ובאמצע המשחק הכול השתנה והיא לא ירדה.

עיסאווי פריג': אני מעריך את נוכחותך כאן, מר פלוט, וזה מראה על הכוונות של נצרת עילית השנה.

איילת נחמיאס ורבין: אואה

עיסאווי פריג': תראי, מקום שלישי שתי נקודות מהעלייה זה מראה על המשקל שאתה שם.

עיסאווי פריג': מה שרציתי להדגיש אדוני היושב-ראש שאני רוצה שנשים את האצבעות שלנו, אם הקהילה חשובה לנו, שהכסף הזה שהוא כסף טוב ויפה שהקהילה תהיה מעורבת ותהנה באופן ישיר מהקצבות אלו.

עיסאווי פריג': עוד משפט אחרון, אני חושב שהצעת החוק הזו אנחנו צריכים לקבל את ההחלטה היום.

עיסאווי פריג': אנחנו דורכים במקום, היא לא תהיה, ואנחנו סתם נכדרר ברחבה – כדבריך אדוני היושב-ראש.

עיסאווי פריג': בואו נחתור לכך שהקהילה תהנה מכל השיח שאנחנו מנהלים כאן.

איתן כבל: תודה חברי עיסאווי פריג'.

איתן כבל: עכשיו חברת הכנסת איילת נחמיאס ורבין ולאחר מכן מנכ"ל משרד התרבות והספורט, חבר הכנסת חאג' יחיא, ארז כלפון וראש עיריית נצרת עילית.

איילת נחמיאס ורבין: תודה רבה לך חברי, חבר הכנסת איתן כבל.

איילת נחמיאס ורבין: אני רואה כאן הרבה אנשים שאני מכירה ומעריכה.

איילת נחמיאס ורבין: אני חושבת שחוק חשוב זה וצריך להזכיר איתן שכבר היו לנו כמה סבבים לראות איך אנחנו מנגישים יותר ספורט לצופים הישראלים.

איילת נחמיאס ורבין: יש בזה משהו מאוד מתסכל.

איילת נחמיאס ורבין: אגב, אני הייתי עסוקה בלשלוח את בני שהוא בילדים ב' למשחק שלו בשמשון תל אביב.

נתנאל כהן: איפה זה משודר?

איילת נחמיאס ורבין: המשחק שלו בשמשון תל אביב משודר בפייסבוק לייב של ההורים.

איילת נחמיאס ורבין: אני חושבת שזו הזדמנות לעסוק בדבר הנמוך באמת שזה התקצוב הנמוך של הספורט בישראל.

איילת נחמיאס ורבין: במובן הזה הנוכחות של - - -

איתן כבל: דרך אגב, אני רק רוצה לגלות לך שמתוכנן כאן דיון נוסף של תרבות וספורט שאמור להגיע לפה.

איילת נחמיאס ורבין: אתה שואל את מר שרעבי?

איתן כבל: כן.

איילת נחמיאס ורבין: אני מקווה שזה נכון.

איילת נחמיאס ורבין: יש לי שיג ושיח עם השרה בנושא הזה.

רועי פולקמן: זה מתחיל גם מסדר עדיפויות במערכת החינוך שגם לא משקיעים כלום.

איילת נחמיאס ורבין: אני אגיד לך מה, זה מתחיל מהשכבה הכי בסיסית של אהדה לספורט במדינת ישראל.

איילת נחמיאס ורבין: בסופו של דבר אנחנו מגיעים למצב שבו בעצם אנחנו מתווכחים איך יילקח תקציב מהקבוצות באופן אחורי וצדדי, איך שאתם לא תרצו לקרוא לזה, ובסופו של דבר זה פוגע בקבוצות עצמן ובמטרה של הנגשת ספורט לישראלים בישראל ואנחנו נמצאים במצב שבו, חבר הכנסת כבל, אתה לא עסוק בי היום וזה לא מתאים.

איתן כבל: את לא מבינה, אפילו דיברנו עלייך עכשיו.

איילת נחמיאס ורבין: בבקשה.

איתן כבל: איך אומרים, לגמרי, באמת.

איילת נחמיאס ורבין: אני מקווה שמנהלת הוועדה תעדכן אותי אחר כך.

לאה ורון: אפילו תבקש ממך בקשות.

איילת נחמיאס ורבין: ברור.

איילת נחמיאס ורבין: לנהל את הדיון התקצוב הנמוך של הספורט?

איתן כבל: לא.

איילת נחמיאס ורבין: בשורה התחתונה אני רוצה לומר שאנחנו נמצאים בסיטואציה מאוד בעייתית ואני מפנה את זה גם אליך מנכ"ל משרד התקשורת משום שבסופו של דבר אתם מציגים הצעה חשובה אבל האופן שבו אתם מבקשים לבצע אותה הוא לא מציאותי.

איילת נחמיאס ורבין: כל פעם אני חוזרת ואומרת, אני מזמינה את מנכ"לי המשרדים, סעו לאיסלנד, ראו מה עשו שם עם הכדורגל, מדינה של 300,000 תושבים הפכה את הכדורגל לדבר נגיש לכל בן אדם.

איילת נחמיאס ורבין: ואז גם אין ויכוח, בגלל שיש תקצוב ראוי, אין ויכוח, בתור אוהדת ספורט המשחק המרכזי לא מספיק לי ובטח לא מספיק לבני הבית שלי שכל היום שואגים, עם כל הכבוד.

איילת נחמיאס ורבין: ולכן, בשורה התחתונה, אנחנו לא נגיע לשום דבר אם החוק הזה יישאר כפי שהוא, ולכן אני מחזקת את חבר הכנסת כבל שאמר בפתח דבריו בדיוק את העניין הזה.

איילת נחמיאס ורבין: אנחנו כל הזמן חוזרים לאותו הדיון.

איילת נחמיאס ורבין: ככה זה היה ברפורמה של שידורי הספורט אני מזכירה למנהלת הוועדה, אנחנו כל הזמן הסתובבנו סביב עצמנו.

איילת נחמיאס ורבין: אז עם כל הכבוד בוא נפסיק להסתובב סביב עצמנו ונראה איך אנחנו מביאים ספורט לישראלים בישראל.

איתן כבל: תודה.

איתן כבל: אני רק רוצה לומר שלא תחשבו שהרייטינג של שידורי הספורט הוא כזה שכולם רוצים לבוא ו - - -

איילת נחמיאס ורבין: אבל כולם מוכנים לשלם כל מה שידרשו - - -

איתן כבל: ברור.

איילת נחמיאס ורבין: לא, זה העניין של ביקוש קשיח.

איילת נחמיאס ורבין: מי שאוהב ספורט ישלם כל סכום שיבקשו ממנו.

איתן כבל: טוב.

איתן כבל: מנכ"ל משרד התרבות והספורט ולאחר מכן חבר הכנסת חאג' יחיא.

יוסי שרעבי: תודה אדוני היושב-ראש, יוסי שרעבי, מנכ"ל משרד התרבות והספורט.

יוסי שרעבי: אני חייב לומר שאני מצטרף לרוב הדברים שנאמרו לפני.

יוסי שרעבי: כפי שאמרת, לשרה ולמשרד יש עמדה, איני חושב שיש חולק על הצורך בהנגשת הספורט לכול וגם לכאלו שאין ידם משגת ולכן צריך לחתור ולשאוף לכך שהשידורים החשובים והפופולריים יגיעו לכל אחד ואחד ולא רק לכאלה שמשלמים להוט או ליס או לאחרים.

יוסי שרעבי: אני רוצה לומר שאנחנו במשרד התרבות הגשנו בעבר ניירות עמדה, והצגנו את כל השידורים שבעיננו הם שידורים חשובים ואנו רוצים שיגיעו לכל אחד ואחד, וביקשנו לראות איך אנחנו מאפשרים שהשידורים הללו יועברו בערוצים הפתוחים כמו עידן פלוס, וערוץ 11 לשעבר ותאגיד כאן.

יוסי שרעבי: בגלל בעיות כספיות הנושא הזה לא התאפשר.

יוסי שרעבי: עם זאת, מפעם לפעם, גם בפגישה של השרה עם הבעלים של צ'רלטון –אלי עזור – הוא אפשר צפייה במשחקים המדוברים בערוצים הפתוחים עקב המדיניות הזו.

יוסי שרעבי: אבל, להביא מהלך כז שהתוצאה שלו - - -

איתן כבל: העניין, אדוני המנכ"ל, אני אביא את זה גם בסיכום.

איתן כבל: כל עוד לא תיפתר מערכת היחסים של הפלטפורמות עם קבוצות הספורט - - -

יוסי שרעבי: נגיע לזה.

איתן כבל: זה הכול קשקוש.

יוסי שרעבי: ואנחנו אומרים את זה כל כך הרבה שנים.

יוסי שרעבי: וזה הסיפור.

יוסי שרעבי: כי ערוץ 5 כשאתה לוקח אותו נשאר שם רק דוקים.

רועי פולקמן: יוסי, האם תוכל לומר לנו מספרים?

רועי פולקמן: מעניין אותי לדעת כמה היה עד 2015 וכמה עכשיו?

יוסי שרעבי: קודם כל, יש קפיצה דרמטית ותכף נגיד למה אבל תכף ידברו היו"רים של המנהלות.

רועי פולקמן: כי אנחנו מדברים הרבה.

רועי פולקמן: מה באמת, שנבין את המספרים.

יוסי שרעבי: ידבר ארז כלפון.

יוסי שרעבי: הקפיצה בכדורגל היא דרמטית ותכף אסביר למה.

יוסי שרעבי: כך גם הקבוצה בכדורסל דרמטית.

יוסי שרעבי: בכדורגל היה אירוע נקודתי שדי מינף את המכרז שהם הוציאו.

איתן כבל: אבל זה בכל העולם דרך אגב.

איתן כבל: זה לא - - -

איילת נחמיאס ורבין: מה, הנושא של זכויות השידור?

יוסי שרעבי: רבותיי אני רוצה לומר - - -

איתן כבל: בעולם זה עוד יותר גרוע במירכאות כמובן.

יוסי שרעבי: ראו, יש שיפור דרמטי בכמות התקצוב שמגיעה לקבוצות הכדורגל והכדורסל כתוצאה מהעבודה של המינהלות.

יוסי שרעבי: גם העבודה של מינהלת הכדורגל וגם של מינהלת הכדורסל.

יוסי שרעבי: הן הוקמו בין השאר כדי להפוך את הליגות למעניינות יותר, כדי להביא גופים מסחריים, כדי להכניס כסף וכדי לעזור לקבוצות לצמוח.

יוסי שרעבי: היום לעשות מהלך שהתוצאה שלו תהיה ירידה בכמות התקצוב כתוצאה מזכויות שידור ופגיעה בקבוצות, מן הסתם החלשות, זה מצב שאנחנו במשרד הספורט לא יכולים להשלים איתו ולא יכולים להיות שותפים לו.

יוסי שרעבי: אנחנו קוראים גם לעמיתי מנכ"ל משרד התקשורת וגם לשר התקשורת לעשות יחד איתנו עבודת מטה כמו שצריך.

יוסי שרעבי: לא עשינו עבודת מטה ולא ישבנו יחד, לא דנו, לא שקלנו, לא בחנו, לא יצרנו חלופות.

יוסי שרעבי: לא דנו בזה.

נתנאל כהן: אתם תמכתם בזה בוועדת השרים.

איילת נחמיאס ורבין: יוסי, לפני שנה וחצי הבאתם רפורמה לגבי כל שוק הספורט שאתם הייתם שותפים לה.

יוסי שרעבי: אנחנו הצגנו רפורמה, שאנחנו מאושרים ממנה, שהבטיחה את הרפורמה בשוק ההימורים.

יוסי שרעבי: על זה את מדברת.

איילת נחמיאס ורבין: אני מדברת על שידורי הספורט.

איילת נחמיאס ורבין: שידורי ספורט, משרד - - - רפורמה בשידורי הספורט.

יוסי שרעבי: משרד התקשורת, לא אנחנו.

איילת נחמיאס ורבין: וגם משרד האוצר.

יוסי שרעבי: לכן אנחנו קוראים כאן לעשות כאן עבודת מטה מסודרת שלא תפגע - - -

נתנאל כהן: אני מזכיר שזו החלטת ממשלה.

עיסאווי פריג': אז מה?

איתן כבל: עיסאווי, תן לו לסיים, אתה התפרצת לנקודה ואתה לא היית איתנו.

איתן כבל: לא סתם אני שאלתי את מנכ"ל משרד התקשורת לגבי עמדת המדינה לכאורה.

איתן כבל: יש כאן נקודה.

איתן כבל: את אותה עמדה גיבשה ועדת שרים.

איילת נחמיאס ורבין: אתה צודק איתן.

איילת נחמיאס ורבין: הוא מייצג את אותה העמדה.

עיסאווי פריג': כן אבל - - -

איתן כבל: מותר לחלוק, אני לא אמרתי שלא.

עיסאווי פריג': בשלב הראשון אנחנו יודעים איך הדברים מתנהלים.

איתן כבל: אני בסך הכול שואל מה הייתה עמדת המשרד.

יוסי שרעבי: עמדת המשרד הייתה שהעיקרון הזה הוא אותו העיקרון.

עבד אל חכים חאג' יחיא: - - - מנכ"לים.

איתן כבל: נכון.

יוסי שרעבי: לא יכול להיות מצב, הרי אנחנו נמצאים בוועדה ומכינים לקריאה שנייה ושלישית.

יוסי שרעבי: עושים דיונים ומציעים הצעות.

יוסי שרעבי: ועדת השרים לענייני חקיקה הציגה עיקרון ואנחנו תומכים בעיקרון.

איתן כבל: שרעבי, מה שטוען מנכ"ל משרד התקשורת זה שהצעת חוק זו הונחה בתיאום מלא בין שני המשרדים.

יוסי שרעבי: אנחנו לא באנו לריב.

יוסי שרעבי: העיקרון מקובל עלינו, אנחנו רוצים ששידורים יהיו נגישים לכל אחד אך יש לעשות זאת בצורה כזו שלא תפגע בקבוצות ספורט במדינת ישראל.

יוסי שרעבי: ועדיין- - -

איתן כבל: תודה.

יוסי שרעבי: משפט אחרון, אני רוצה להזכיר שיש כאן תאגיד ציבורי שהוקם ומתוקצב על ידי המדינה במאות מיליונים.

יוסי שרעבי: 700, מיליון, 900 מיליון – אני לא יודע – בערך מספרים כאלה.

איתן כבל: לא כולל האירוויזיון.

איילת נחמיאס ורבין: נכון.

איילת נחמיאס ורבין: ולא כולל שידורי ספורט באופן קבוע.

יוסי שרעבי: אני קורא כאן ואני חושב שזה המקום הנכון.

יוסי שרעבי: יש תאגיד ציבורי שהוקם אני חושב שזו האכסניה הטבעית לשדר את השידורים האלה, בשביל זה יש לנו את המסגרת הזו.

איילת נחמיאס ורבין: מסכימה איתך.

איילת נחמיאס ורבין: אתה מוכן לדאוג שיתקצבו אותו?

אתי בנדלר: לא יעזרו הוויכוחים.

אתי בנדלר: בעת חקיקת החוק - - -

יוסי שרעבי: אני חושב שצריך עבודת מטה.

יוסי שרעבי: אין כאן עבודת מטה.

איתן כבל: שרעבי - - -

איילת נחמיאס ורבין: בסדר, זה גם לא היה מקובל שרוצים לממן את האירוויזיון .

איתן כבל: אדוני המנכ"ל.

אתי בנדלר: אני רק רוצה להביא לתשומת לב המנכ"ל שבעת חקיקת חוק תאגיד השידור הציבורי הוחלט בהחלטה מושכלת - -

איתן כבל: הממשלה.

אתי בנדלר: - - להקצות לא יותר מ-15 מיליון שקלים לשידורי ספורט.

איילת נחמיאס ורבין: בדיוק.

אתי בנדלר: וההסכמה הייתה שזה יהיה לשידורי ספורט שאין להם הרבה רייטינג בדרך כלל.

אתי בנדלר: למשל שידורים פרה-אולימפיים - -

רועי פולקמן: אבל מהבחינה התקציבית ברשות השידור הייתה מניעה - - -

אתי בנדלר: - - או ספורט נשים וכיוצא בזה.

אתי בנדלר: לא ספורט פופולרי.

איתן כבל: לא נפתח את זה עכשיו.

איתן כבל: אוקיי,

רועי פולקמן: - - - היצירה שאתם גם נתתם 200 מיליון שקל - - -

איתן כבל: זה לא הדיון עכשיו, סליחה.

אתי בנדלר: חשוב שנראה שאם מעבירים את התקציב של השידור הציבורי למטרה הזו זה פוגע בהפקות אחרות.

איתן כבל: גבירתי, איני רוצה לפתוח דיון שדשנו בו עד לזרא.

איתן כבל: לא צריך לחזור על כל הדיון.

איתן כבל: זה נגמר.

איתן כבל: אם תרצה הממשלה לראות בתאגיד את הפלטפורמה ולהוסיף תקציב היא מתכבדת לעשות את זה.

איתן כבל: אני בטוח שאף אחד לא - - -

אתי בנדלר: היא מתכבדת לעשות זאת על ידי הצעת חוק ואחר כך הוועדה תדון בזה.

איתן כבל: בוודאי.

איתן כבל: ארז כלפון, יושב-ראש מנהלת הליגה לכדורגל, בבקשה.

עבד אל חכים חאג' יחיא: שכחת אותי.

איתן כבל: אמרתי שאתה אחריו.

ארז כלפון: בוקר טוב אדני היושב-ראש, לפני שאתייחס להצעת החוק, אז באמת מכיוון שאני רואה כאן הרבה אנשים שהכדורגל והכדורסל קרובים לליבם אז אני רוצה לומר שבימים שאנחנו יושבים ודנים בנושא קידום הספורט, קידום הכדורגל – והזכירה פה עכשיו חברת כנסת את הנושא של איסלנד – אנחנו ביחד עם ההתאחדות ומשרד הספורט מנסים לבנות תוכנית, נכון שזו לא תקופה טובה כי אנחנו לא יודעים עד מתי יהיה זמן לממשלה הנוכחית ליישם את התוכנית המדוברת.

ארז כלפון: אבל, ברגע שאנחנו בונים תוכנית איך אנחנו משפרים, בונים עוד מגרשי כדורגל, למאות ילדים במדינת ישראל אין איפה לשחק.

ארז כלפון: ילדים במדינת ישראל, מי שלא יודע, מתאמנים היום ברבע מגרש כדורגל.

ארז כלפון: לוקחים מגרש ומחלקים לארבעה חלקים מכיוון שאין מגרשים.

ארז כלפון: בליגת העל כמעט לא פתחנו אותה כי אין אצטדיונים, לליגת העל.

ארז כלפון: אצטדיונים בליגה לאומית אינם ראויים כי אין לנו השקעות במתקנים בגלל חוסר בתקציבים ובגלל התוכנים שאנחנו רוצים רגע לשים - - -

עיסאווי פריג': אבל זה לא תפקידכם.

ארז כלפון: שנייה.

ארז כלפון: כולל נושא מעמד המאמנים שנבנה כעת.

ארז כלפון: אנחנו מעריכים שנביא בקרוב תוכנית זו, על פי יכולת הממשלה שאיני יודע עד מתי היא תחזיק מעמד, ואם לא אז מיד כשתקום הממשלה החדשה.

ארז כלפון: אלו הדברים החשובים וכדאי להשקיע פה מאות מיליונים על מנת להחזיר את הענף הזה ולתרום לא רק לכדורגל אלא גם לילדים.

איתן כבל: ובחזרה לנושא.

עיסאווי פריג': זה לא תפקיד המינהלת.

איתן כבל: נתת לנו מה שנקרא ידע אישי.

עבד אל חכים חאג' יחיא: העשרה.

ארז כלפון: לגבי הנושא, אנחנו, ואני מדבר פה גם בשם מינהלת הכדורסל, בעד הנגשת שידורי הספורט לכל הציבור בארץ.

ארז כלפון: אנחנו בעד הנגשה, אין בכלל מה לדבר.

ארז כלפון: אנחנו חושבים שכל אזרח במדינת ישראל יכול לראות כדורגל.

ארז כלפון: אבל, לדבר הזה יש מחיר.

ארז כלפון: ובהצעת החוק שהביאו שכחו את המחיר.

ארז כלפון: המחיר הזה יכול להביא לקריסה, כמו שאמרת בהתחלה, של 80% מקבוצות הכדורגל במדינת ישראל וכמו שאמרת תישארנה פה אולי שלוש קבוצות במתכונת הזו.

ארז כלפון: אני רוצה לומר שהתקציבים שנגזרים מאותן זכויות שידור שאגב הממשלה עודדה את המינהלות לקיים מכרזים על מנת להביא כספים חיצוניים כדי להוריד את תמיכת הממשלה, ואני לא נכנס כרגע למה שקרה עם כספי הטוטו שגם שם פגעו בקבוצות, לא שמו את המחיר שכנגד.

ארז כלפון: היום מביאים כאן

ארז כלפון: הצעת חוק ואף אחד לא אומר מי ישפה.

ארז כלפון: אז אני שמח, באומץ אמר מנכ"ל משרד התקשורת, וגם מנכ"ל משרד הספורט, הם הבינו וראו שהחוק הזה לא אפוי וצריך למצוא פתרונות יצירתיים על מנת לא לגרום לקריסת קבוצות הכדורגל.

ארז כלפון: אני מזכיר פה שקבוצות כדורגל מדובר גם בתקציבים שהולכים לנוער, לא אפרט מפאת קוצר הזמן, לרכזים, לפרויקטים חינוכיים, לקבוצות הנוער והילדים.

ארז כלפון: כל הפרויקטים הללו ירדו לטמיון.

ארז כלפון: לא הבאנו רשויות מקומיות כי ראינו שחברי הכנסת וגם אתה מבינים את הנושא אבל פשוט תיגרם קריסה של קבוצות הכדורגל.

ארז כלפון: אנחנו אומרים דבר כזה: כמו ששמענו את שני המנכ"לים, יש לשבת, הרי לא ישבו איתנו, הביאו את הצעת החוק ואף אחד לא קיים איתנו שום דיון.

ארז כלפון: לשבת בצורה מסודרת ולחשוב על פיתרון ברוח הדברים שבהם פתחת את הישיבה, אדוני היושב-ראש.

ארז כלפון: גם בדיונים האחרונים שלנו עם משרד התקשורת ועם משרד התרבות והספורט.

איתן כבל: רק אל תשכחו את בעלי הזכויות.

ארז כלפון: אנחנו לא שוכחים אותם.

איתן כבל: אתם בינתיים סוגרים ביניכם את הדברים.

איתן כבל: יש פלטפורמות, יש - - -

איילת נחמיאס ורבין: ככל שהדברים - - - צריך להיות גם פתרון.

ארז כלפון: איתן, לכן אני חושב שהפתרון שאנחנו נכוון אליו ואני מקווה שנצליח להגיע אליו, לדעתי אנחנו לא צריכים שינוי חקיקה ולא צריכים הצעת חוק.

ארז כלפון: נעשה את זה בהבנה, כי זו המטרה שלנו להנגיש מתוך הבנה טובה ואני חושב שאנחנו לא צריכים הצעת חוק.

איתן כבל: תודה ארז.

איתן כבל: עיסאווי, רצית הערה?

עיסאווי פריג': אני אחרי זה.

איתן כבל: אז מסעוד גנאים בבקשה.

מסעוד גנאים: תודה, אדוני היושב-ראש.

מסעוד גנאים: אני מצטרף לחבריי שאמרו שצריך לאזן בין מספר גדול של אזרחים שצריך שייהנו מהתקציבים ומשידור המשחקים, ובין הצורך לא לפגוע בקבוצות החלשות.

מסעוד גנאים: קבוצה כמו איחוד בני סכנין, שבקושי מגייסת תקציב כדי להתחיל את העונה, כאשר גורעים מהתקציב שלה אין ספק שזו מכה.

מסעוד גנאים: אז צריך למצוא את הנוסחה שמחד מספר גדול של אנשים ייהנו משידור המשחקים ובאותו הזמן לא לפגוע בקבוצות הקטנות מהפריפריה שהן חלשות יותר.

מסעוד גנאים: תודה.

איתן כבל: תודה אדוני.

איתן כבל: עיסאווי, משפט.

עיסאווי פריג': אני רציתי להבהיר לפרוטוקול, אחרי שארז ואיתן דיברו, ארז– לפני ההסכם הקבוצות התקיימו והכדורגל לא קרס.

עיסאווי פריג': יש לשים זאת על השולחן.

עיסאווי פריג': הכספים לא היו והקבוצות חיו וראינו משחקים מאוד מעניינים והכול הלך טוב.

עיסאווי פריג': איפה אני מצטרף אליך?

עיסאווי פריג': אני חוזר, לא מחזירים את הגלגל אחורה כי קשה להחזרי אותו.

עיסאווי פריג': אבל לפני כן היה כדורגל.

איתן כבל: חבר הכנסת חאג' יחיא בבקשה.

איתן כבל: לאחר מכן שמואל פרנקל ולאחר מכן מרב מיכאלי.

עבד אל חכים חאג' יחיא: כבוד היושב-ראש, מבחינת ספורט אני בא מבית שהתעסק בזה רבות.

עבד אל חכים חאג' יחיא: בתחילת שנות ה-90 הפועל טייבה הייתה בליגה א' במקום אחרון, אח שלי - - -

עיסאווי פריג': הייתה בליגת העל.

עבד אל חכים חאג' יחיא: הייתה בליגה א', תן לי.

עבד אל חכים חאג' יחיא: נשארו חמישה משחקים.

עבד אל חכים חאג' יחיא: לא היה סיכוי להישאר בליגה.

עבד אל חכים חאג' יחיא: משחק אחרון היה נגד נצרת עילית שהייתה במקום הראשון ואם היא תנצח היא תעלה ליגה ואם היא תפסיד היא תעלה ליגה.

עבד אל חכים חאג' יחיא: טייבה ניצחה ונצרת עילית נשארה בליגה.

עבד אל חכים חאג' יחיא: שנתיים אחרי זה היא הייתה בליגת העל.

עבד אל חכים חאג' יחיא: זה היה בתחילת שנות ה-90.

עבד אל חכים חאג' יחיא: למה אני מדבר על זה?

עבד אל חכים חאג' יחיא: כי נושא הכדורגל הוא שיחת היום ביישובים הערביים.

עבד אל חכים חאג' יחיא: הייתי מגיע למשחק אחרי המשחק בימים שעבדתי עד מאוחר, חונה בצד ורק שומע את האנשים שיוצאים.

עבד אל חכים חאג' יחיא: לא רואה את המשחק עצמו אבל שומע את האנשים, שבוע שלם הם מדברים על אותו משחק.

עבד אל חכים חאג' יחיא: חצי שבוע על המשחק שהסתיים והחצי על המשחק הבא.

עבד אל חכים חאג' יחיא: זה היה המצב במיוחד ביישובים הערבים שם הקבוצות הן קבוצות קטנות, חוץ מאיחוד בני סכנין ויש לנו עוד שלוש קבוצות היום שהן בליגה לאומית, אבל השאר הן בליגות הנמוכות.

עבד אל חכים חאג' יחיא: למרות זה, בקבוצות הקטנות אפשר לראות כמות קהל שלא מביישת חלקת מהקבוצות בליגת העל, זה המצב.

עבד אל חכים חאג' יחיא: לכן, כשבאים עם החוק הזה, אנחנו בעד שכולם יראו את הספורט אבל אנחנו רוצים את האיזון והיינו רוצים שמינהלת הליגה תציג נתונים מה יכול להיות ההפסד מפתיחת השידורים ואיפה זה יכול לפגוע.

עבד אל חכים חאג' יחיא: אם אנחנו נראה את זה, אנחנו רוצים את השידורים הפתוחים אבל כיוון שיש לזה מחיר אנחנו רוצים לראות.

עבד אל חכים חאג' יחיא: יש את העניין של הכדרור בין שני משרדים והכי קשה לכדרר ברחבה שלך כשאתה שחקן הגנה.

עבד אל חכים חאג' יחיא: משפט אחרון, ביישובים הערביים הרשויות המקומיות הן אלו שצריכות לתקצב את הקבוצות ואנחנו יודעים מה המצב הכספי של הרשויות המקומיות.

עבד אל חכים חאג' יחיא: לכן, הייתה מהומה גדולה ב-2018 כשעיריית סכנין החליטה אחרי ישיבות והתייעצויות לתקצב את קבוצתה בעוד מיליון וחצי שזה סכום קטן לליגת העל ועל זה הייתה צריכה להיות ישיבת עירייה מאיפה התקציב.

עבד אל חכים חאג' יחיא: והוא דיבר על זה כהישג גדול שיכול לתרום.

עבד אל חכים חאג' יחיא: חשוב שנדע שמינהלת הליגה לא תפגע בקבוצות.

איתן כבל: תודה לחבר הכנסת חאג' יחיא.

איתן כבל: מנכ"ל הכנסת לשעבר וראש עיריית נצרת עילית, חברנו רונן פלוט בבקשה.

רונן פלוט: בוקר טוב לכולם.

רונן פלוט: לפני שבאתי לדיון היה לי סבב גדול עם כל ראשי הערים והם היו צריכים להגיע לכאן.

רונן פלוט: ארז כלפון ביקש מהם לא הגיע על מנת שלא תתעוררנה מהומות ויבוא רק נציג אחד ויציג את העניין.

איתן כבל: למה?

איתן כבל: חבל.

עבד אל חכים חאג' יחיא: זה לא אומר שבישיבות הבאות הוא יהיה.

רונן פלוט: חברים, אני רוצה לומר שמדובר בקבוצת כדורגל ועל ידה יש שבע או שמונה קבוצות נוער ויש גם בית ספר לכדורגל.

רונן פלוט: מטבע הדברים, ברגע שמתחיל להיות קיצוץ פוגעים קודם כל בנוער.

רונן פלוט: מתחילים לחסל את כל מה שנבנה שנים רבות, ומחסלים את הנוער ואת כל מה שיש, ובסופו של דבר סוגרים גם את הקבוצה הבוגרת.

רונן פלוט: אני רוצה להבהיר פה חד משמעית: ארז אמר לי לפני מספר ימים בטלפון שאם זה יתקבל אז יש לי מינוס מיליון שקל ומאתיים.

רונן פלוט: במצב כזה - - -

ארז כלפון: שני מיליון ומאתיים, רונן.

רונן פלוט: לא, לא.

איתן כבל: עד שזה הגיע לנצרת עילית.

רונן פלוט: חברים, סליחה, אני אמרתי נכון.

רונן פלוט: מה שהמינהלת מעבירה היום זה באמת 2.2 מיליון שקל.

רונן פלוט: אבל אם יהיה קיצוץ אז כבר מיליון שקל הולך משם.

רונן פלוט: אני בכסף הזה לא מסוגל להחזיק קבוצה גם בליגה א'.

רונן פלוט: זאת אומרת, ונאמר פה נכון, חוץ מ-2–3 קבוצות, חוץ מהקבוצות שיש להן בעלים והם יכולים להכניס יד לכיס ולשלם אז אתם הורסים את כל הכדורגל.

רונן פלוט: אני רוצה לומר לך אדוני, מנכ"ל משרד התקשורת.

רונן פלוט: אני מכיר את השר שלך ואני דיברתי איתו.

רונן פלוט: אין לי שום ספק שיש לו כוונות טובות.

רונן פלוט: אני לא בא כאן עם עמדה באיזה ערוץ זה צריך להיות, מצדי שיהיה בכל הערוצים ביחד.

רונן פלוט: להיפך, כמה שיותר אנשים יראו זה יותר טוב.

רונן פלוט: אבל, זה צד אחד של המטבע.

רונן פלוט: לא הבאתם פתרון מצד שני.

רונן פלוט: לוקחים מפה אך מה מעבירים לשם?

איתן כבל: זאת הבעיה.

רונן פלוט: אם אתה מעוניין שה-15% הללו יראו כדורגל אז אל תסגור אותו, כי אחרת אתה תיתן ל-15% לראות משהו אחר – כי הכדורגל לא יהיה.

רונן פלוט: אני מבקש אם אפשר לתת זמן של חודש או חודש וחצי.

רונן פלוט: אל תעמדו עם אקדח על הראש, תנו למינהלת לשבת יחד עם שר התקשורת ושרת התרבות, אני הייתי אצל שרת התרבות וגם דיברתי עם מנכ"ל המשרד, אני מכיר את העמדה שלהם.

רונן פלוט: אני אומר שצריכים לשבת כל הגורמים ביחד ולהחליט לא לרוץ לכנסת ולא לרוץ למליאה להעביר את החוק.

רונן פלוט: אחר כך, כמו שאמר יושב ראש הועדה איתן כבל, אתם תצטערו על כל צעד שעשיתם כי אני אומר לכם חד משמעית שזה הרס טוטאלי של הכדורגל בנצרת עילית.

רונן פלוט: תודה רבה.

איתן כבל: תודה אדוני, ברשותכם, חברת הכנסת מרב מיכאלי ולאחריה שמואל פרנקל.

מרב מיכאלי: תודה רבה אדוני.

מרב מיכאלי: אני יושבת פה ומזדהה עם כל הדוברים, יש לומר בעיקר דוברים חוץ מאשר חברתי איילת נחמיאס ורבין.

מרב מיכאלי: אין מספיק כסף לספורט במדינת ישראל, בצורה שערורייתית.

מרב מיכאלי: יש פרוטות לספורט במדינת ישראל על כל הסקאלה והכי דרמטי זה הספורט לילדים וילדות ונוער אבל גם לקבוצות הבוגרים אין כסף וזה אחד החוליים של החברה הישראלית.

מרב מיכאלי: ספורט זה דבר שבריא לאנשים הפרטיים ובריא גם לחברה.

מרב מיכאלי: היעדר של כסף לספורט נוכח מאוד בחברה הישראלית אם זה באלימות, אם זה בקשיים בשיח, אם זה בפחות אינטגרציה שיכולה להיות בקבוצות שונות בחברה ואם זה באמת בפיתוח יכולות אישיות של כל ילד ואזרח במדינת ישראל.

מרב מיכאלי: אחרי שאמרתי את זה אני אומר שבכל זאת, גם בכסף שיש במדינת ישראל, אין בכלל מה להשוות בין התקציב שיש לספורט גברים וילדים לפרוטות שיש שמקרה הטוב לספורט נשים ולילדות כמעט בכלל לא.

מרב מיכאלי: כשאומר חברי רונן פלוט, שאנחנו מאוד מתגעגעות אליו בכנסת, ועושה היום עבודה מצוינת כראש עיר, כשהוא אומר: יש לי קבוצת בוגרים וקבוצות נוער וילדים ובית ספר לכדורגל אז מן הסתם כל הרצף הזה מתייחס לבנים.

מרב מיכאלי: אם זה נכון שאנחנו במצוקה קשה שלא לכל ילד יש איפה לשחק כדורגל במדינת ישראל – לילדות אין אפילו מה לחשוב על הכיוון הזה.

מרב מיכאלי: לילדות אין אפילו שחקניות על מנת שתהיינה עבורן מודל לחיקוי.

מרב מיכאלי: לכן, החוק הזה שנוגע לשידורים, כשהוא מגדיר משחקים מרכזיים בתור משחקים של גברים אומר לילדות: חמודות, אתן לא מרכזיות, אתן לא חשובות, אין לכם בכלל מה לחשוב על הדבר הזה, זה לא נוגע אליכן.

מרב מיכאלי: לא יכול להיות שהדבר הזה יהיה.

מרב מיכאלי: זה נכון שצריך להשקיע את הכסף גם אצל הילדות.

מרב מיכאלי: אבל, במקביל, כשמדברים על הנגשה של ספורט והנגשה של משחקים, אנחנו שוב מדברים על הנגשה של גברים בשביל ששוב נראה איך גברים הם הישגיים, גברים משחקים, גברים מקצועיים, גברים מצליחים, גברים, גברים, גברים וגברים ואתם פשוט נהדרים גברים אבל זה לא יכול להיות שהמסך יהיה מלא בגברים.

מרב מיכאלי: לא יכול להיות שמשחקי נשים פשוט יימחקו כאילו אינם קיימים.

מרב מיכאלי: הם קיימים ויש להם, אפילו בתוך התנאים הבלתי-אפשריים - - -

איילת נחמיאס ורבין: תת-תנאים.

מרב מיכאלי: בתת-התנאים האלה יש להם אפילו הישגים פה ושם, הישגים מאוד מרשימים.

מרב מיכאלי: אם כוונה חברתי איילת נחמיאס ורבין לסקנדינביה לא צריך ללכת לסקנדינביה, בכל העולם אנחנו רואות שיותר ויותר ספורט נשים מקבל מקום, יש לו צפייה, משום שאלה הרי ביצים ותרנגולות: ככל שמשהו ישודר יותר הוא יקבל יותר חשיפה, יותר חסויות, יותר משיכה, יותר עניין של ציבור, וכן הלאה וכן הלאה.

מרב מיכאלי: אין מצב, חברים, אני אומרת לכם את זה בצורה הברורה ביותר ולשמחתי שר התקשורת איוב קרא התחייב לזה מעל הדוכן בקריאה ראשונה.

מרב מיכאלי: אין מצב שיעבור החוק הזה שאומר: חובה לשדר משחקים מרכזיים ולהנגיש אותם כשמדובר במשחקים של גברים בלבד.

מרב מיכאלי: מדינת ישראל היא עדיין, ברוך השם, מדינה דמוקרטית שמחויבת לשוויון.

מרב מיכאלי: ולכן, הוא צריך לבוא לידי ביטוי גם במה שקשור לשידורים בחוק הזה.

איתן כבל: תודה.

איילת נחמיאס ורבין: אתה חייב להודות שהיה פה משהו קצת פרוידיאני בזה שמכל הדברים שנעלמו מהחוק הזה 50.7% מהאוכלוסייה נעלה מהחוק הזה.

איילת נחמיאס ורבין: צריך להגיד - - -

מרב מיכאלי: הן לא נעלמו.

מרב מיכאלי: היה כתוב במפורש: משחקים מרכזיים זה משחקים של גברים.

מרב מיכאלי: צריך להגיד שהשר מיד אמר לכן תמכנו בחוק.

איתן כבל: אנחנו גם העלנו את זה כיוון שהעליתן את זה.

איתן כבל: כל מילה נאמרה, אין ויכוח בכלל בשאלה הזו.

עיסאווי פריג': אני לא שמעתי אחד שדיבר בעד החוק.

עיסאווי פריג': מעניין.

עבד אל חכים חאג' יחיא: אני דיברתי.

איתן כבל: שמואל פרנקל, לאחר מכן נדב חנין ואם רתם קמר בכל זאת יהיה מעוניין אז אאפשר לו לדבר.

שמואל פרנקל: בוקר טוב.

שמואל פרנקל: שמואל פרנקל, יושב-ראש מינהלת ליגת ווינר סל.

שמואל פרנקל: קודם כל מילה אחת, אני אקצר כי ארז כלפון ויוסי שרעבי די כיסו את מה שרציתי להגיד.

שמואל פרנקל: אני רוצה להגיד מילה על המתקנים.

שמואל פרנקל: יש לנו בליגת העל מצב שבהרצליה משחקים בבית ספר.

שמואל פרנקל: בליגת העל שהמינימום שלה בתקנון זה 2,500 מקומות משחקת במגרש של 1,300.

שמואל פרנקל: כשהרצליה משחקת באירופה היא צריכה לארח במגרש גדול שאין לה.

שמואל פרנקל: אותו דבר קבוצות אחרות, באילת אין כלום, יש רק כדורסל, אולם שנקרא על שם בגין מכיל 1,200 מקומות.

שמואל פרנקל: עכשיו מה קורה?

שמואל פרנקל: קבוצה כמו קריית גת שבזמנו לפני כמה שנים עלתה לליגת העל, הלכנו לראות את המגרש שלה בקרית גת ופסלנו אותו כי הוא אפילו לא הגיע למצב של אילת או הרצליה.

שמואל פרנקל: הם עברו לשחק באשקלון ונפלו מאיתנו ואחר כך מהליגה הלאומית בגלל בעיות כספיות.

שמואל פרנקל: כבר נאמר, מכבי תל אביב ואולי הפועל ירושלים לא יסבלו מהקיצוץ הזה, אני רוצה להגיד איפה יסבלו: גלבוע, שיש שם בן אדם פרטי בשם חיים אוחיון שעושה עבודת קודש מהכיס שלו.

שמואל פרנקל: אנחנו נוריד לו את הכסף של השידורים אז הוא סוגר את הקבוצה.

שמואל פרנקל: נהריה, אילת, נס ציונה, כל המקומות האלה ייפגעו פגיעה אנושה.

שמואל פרנקל: ואני לא מבין, ישבנו ביום חמישי אצל השר ואמרנו לו את זה.

שמואל פרנקל: זו לדעתי הפעם הראשונה שהוא שמע את הנזק הגדול בעניין הזה.

שמואל פרנקל: עכשיו, לגבי השידורים:

איתן כבל: אח שלי, בסוף דיברת יותר מכולם.

שמואל פרנקל: יש לי אצלך חסד נעורים, לא?

איתן כבל: זה נכון.

שמואל פרנקל: ראו, השידורים שלנו משודרים בערוץ 5.

שמואל פרנקל: רבותיי, לשדר כדורסל בערוץ 5 זו חגיגה.

שמואל פרנקל: זה ערוץ שלא רק שמשדר את כל המשחקים, כל השבוע יש לו תוכניות כדורסל וזה לא מנותק, אנחנו צריכים למתג, אנחנו צריכים לדאוג שהקהל יגיע ושיהיה לנו רייטינג.

שמואל פרנקל: הערוץ הזה עושה עבודה נפלאה לאורך כל הדרך.

שמואל פרנקל: יציע העיתונות, חמישיות, תוכניות בוקר על כדורסל.

שמואל פרנקל: מעבר לשידורים שהוא משדר את כל המשחקים.

שמואל פרנקל: מעט מאוד מדינות באירופה משדרות את כל המשחקים.

שמואל פרנקל: למרות זאת, כשאני נכנסתי לתפקיד אמרתי שאני רוצה שאת המשחק המרכזי ישדרו בערוץ 1.

שמואל פרנקל: הלכנו אדרי המנכ"ל ואנוכי, ניהלנו משא ומתן עם ערוץ 1 בזמנו ובאמת הם רכשו במחיר מלא את המשחק המרכזי ובהסכמה של ערוץ 5, ערוץ 5 נתן את כל שאר השידורים והם שילמו.

שמואל פרנקל: עכשיו, הם שילמו 70% ממחיר החבילה.

איילת נחמיאס ורבין: זה היה ברשות השידור או בתאגיד?

שמואל פרנקל: ברשות השידור.

איתן כבל: בתאגיד לא - - -

שמואל פרנקל: הם שילמו 70% מעלות החבילה.

שמואל פרנקל: עכשיו שתבינו - - -

איתן כבל: שמוליק , עזוב , זה מורשת קרב, זה היה נגמר ומת, אין לך את זה.

שמואל פרנקל: שני משפטים אחרונים: מיקי זוהר דיבר לפני תקופה על 60 מיליון שקל לתאגיד עבור קניית הכדורגל והכדורסל.

שמואל פרנקל: אני לא יודע איפה זה נפל.

איתן כבל: גם הוא לא יודע.

איילת נחמיאס ורבין: זה הלך יחד עם החינוכית.

איילת נחמיאס ורבין: הלך לאותו מקום שהחינוכית הלכה.

איילת נחמיאס ורבין: אותו כסף שהוא הביא לחינוכית, זה נמצא שם.

איתן כבל: זה ה-60 מיליון שהוא הבטיח גם לפורנו.

איילת נחמיאס ורבין: איתן, על זה אנחנו לא מתווכחות.

איילת נחמיאס ורבין: זה נמצא איפה שהכסף של החינוכית.

איילת נחמיאס ורבין: על זה אנחנו לא מתווכחות אדוני.

שמואל פרנקל: משפט אחרון, אני מצטרף לארז כלפון ואני חושב שזה לא ייקח יום או יומיים, זו בעיה לא פשוטה, גם לא בוער כלום כי יש חוזה לעוד שלוש שנים ולעוד חמש שנים - - -

איתן כבל: שמואל.

איתן כבל: תודה.

איתן כבל: נדב חנין, הצג את עצמך בבקשה.

איתן כבל: לאחר מכן עודך הדין רתם קמר.

דב חנין: נדב חנין, סמנכ"ל תוכן בהוט, אני רוצה לדבר על בעיה יותר אקוטית בעולם הספורט וזה נושא הבלעדיות.

דב חנין: הרגולציה שקיימת על עמלות ב-יס לא מאפשרת לנו להתמודד בצורה בלעדית או לתפוס כוח בצורה בלעדית.

דב חנין: לעומת שחקנים חדשים שנמצאים ואין עליהם רגולציה שיכולות לעשות את זה.

דב חנין: זה הדבר שלדעתי הוא המהות של כל הדיון פה וזה מה שהביא לעלייה של זכויות הספורט והיום אין מי שישלם על זה.

דב חנין: רק לשם השוואה, הליגה הספרדית עלתה פי שניים הליגה האנגלית פי שלושה והליגה האיטלקית פי ארבעה, ליגת העל בכדורגל עלתה פי שבעה מה שנקרא: מסי ורונאלדו הגיעו לשחק בישראל - - -

שמואל פרנקל: איך הגעת לזה?

דב חנין: שנייה רגע - - -

איתן כבל: חברים, אני יודע בנקודת המוצא שכולכם נגדו, לא תמיד זה לא - - -

איילת נחמיאס ורבין: אני דווקא לא - - -

ארז כלפון: ממש לא נגדו, רק שידייק בנתונים.

איתן כבל: ארז כלפון, אני אומר לך מה יפה פה, כל אחד בתורו מדייק בנתונים שלו.

איתן כבל: זה למדתי פה.

איתן כבל: תן לו, אחר כך תדייק אתה, בסדר?

איילת נחמיאס ורבין: צריך להתייחס בהשוואה לעולם, כי גם בעולם הייתה את הבעיה.

עיסאווי פריג': תנו לו לדבר.

איתן כבל: בבקשה לא להפריע לנדב.

איתן כבל: נדמה לי שזו הופעתך הראשונה גם בוועדה אז זה קל וחומר שאסור להפריע לו.

איתן כבל: בבקשה.

דב חנין: זה נכון שהייתה עלייה גם בזכויות הספורט גם בעולם אבל לא בהיקפים שזה קרה במדינת ישראל.

דב חנין: בעולם כבר מתחילה ירידה בזכויות הספורט.

דב חנין: היה מכרז לפני שבועיים לשידורי הליגה האנגלית וזכויות הספורט בישראל עוד פעם האמירו וזה כבר עלה פי שלושה מלפני ארבע שנים.

שמואל פרנקל: זה לא ככה בכדורסל.

עיסאווי פריג': תנו לו, חבר'ה.

עיסאווי פריג': נו, באמת.

איתן כבל: חברים.

דב חנין: לא דיברתי על כדורסל אלא על כדורגל ובעולם דווקא מתחילים לראות ירידה.

דב חנין: יש בעיה והיא נושא הבלעדיות.

דב חנין: ברגע שאין מגרש משחק שוויוני בשוק הזה אז נוצרת הבעיה.

דב חנין: יש חברות כמו הוט ו-יס שיש עליהן רישיון ורגולציה שהן לא יכולות להתמודד בצורה בלעדית וכנראה שהחוק קבע בכוונה שלא תהיה אפשרות להתמודד בלעדית כדי שזכויות הספורט - - -.

דב חנין: יש שחקנים חדשים שאין להם רישיון והרגולציה מאפשרת להם להתמודד במכרזים וכתוצאה מזה מחירי זכויות השידור האמירו.

דב חנין: עכשיו, אני שומע את מה שהחברים פה אומרים שתהיה אפוקליפסה וכל הקבוצות יקרסו.

דב חנין: זה נכון שגם לפני שלוש או ארבע שנים שהמחירים היו הרבה יותר נמוכים אף אחד לא קרס ואנחנו מזמינים, יש רשות שנייה, יש תאגיד, אנחנו מוכנים לשדר את זה.

דב חנין: תנו לרשות ולתאגיד, שהם יבואו וישלמו את זה.

דב חנין: החברות, שאני מייצג את אחת מהן, לא יכולות להמשיך לשלם את זכויות השידור של הספורט כשהמחירים מאמירים וזה לא ייגמר עד שהבעיה הזו לא תיפתר.

איתן כבל: תודה נדב.

עיסאווי פריג': אפשר לשאול שאלה - - -

איתן כבל: לפני שאדוני שואל אני רוצה להעיר שתי הערות: קודם כלל, יש כאן ביצה ותרנגולת.

איתן כבל: כי מצד אחד העובדה שהמשחקים נמכרים במחירים גבוהים זה טוב להתאחדות, טוב לקבוצות, זה לא משהו שהוא מופרך לחלוטין.

עיסאווי פריג': זה רע לאזרח.

איתן כבל: רגע.

איתן כבל: מצד שני, זה מושת באופן מידי על הצרכן.

איתן כבל: עכשיו, העובדה ששוק הפלטפורמות הרב-ערוציות כפי שהוא מתנהל היום הוא כר מחיה נהדר שהכול יושת על הצרכן.

איתן כבל: זה הסיפור.

איתן כבל: וכאן אני אומר לך, נתי כהן המנכ"ל, כשהשר שלך הביא לפני נדמה לי חצי שנה או שנה את חוק השידורים שהוא היה, שוב, עסוק בכוונות טובות אבל בשורה התחתונה הוא לא היה נותן, אתה זוכר עיסאווי, שום פיתרון שהיה מוריד בצורה משמעותית את המחירים ולכן גם גנזנו אותו.

איילת נחמיאס ורבין: נכון.

איתן כבל: לא כי לא רצינו את החוק.

איילת נחמיאס ורבין: זה לא היה פתרון.

איילת נחמיאס ורבין: ובמקרה הזה זה לא מכיוון שרצינו לעזור להוט או ל-יס אלא כי פשוט הוא לא היה הפתרון.

איילת נחמיאס ורבין: הפתרון צריך להיות מורכב באופן הבא שסוף סוף תינתן לאזרחים האפשרות להרכיב לעצמם חבילה.

איילת נחמיאס ורבין: שלא נמצא את עצמנו שהפלטפורמות נותנות לנו את החזוק עם הערוץ הרומני והגיאורגי ועם כל מיני ערוצים שאף אחד לא צופה בהם והסיכוי שהוא יצפה בהם זה רק עם במקרה על השלט נלחצה לו האצבע.

איילת נחמיאס ורבין: אין סיכוי שהוא יגיע אליהן וזה מייצר לך מחיר חבילה מאוד גדול.

איילת נחמיאס ורבין: אם אנחנו יודעים מצד אחד לייצר מצב שבו באמת מחיר החבילה הבסיסי קטן ומצד שני נוצרת תחרות אמיתית בין ערוצי הספורט אזי ניתן יהיה לייצר איזון.

איילת נחמיאס ורבין: אני אספר לכם סיפור שקרה לי: נשבר לי מאחת הפלטפורמות שאני מחובר אליהן ואני לא אגיד מי.

איילת נחמיאס ורבין: אני לא יודעת.

איתן כבל: אל תדאגי, גם הם יודעים.

איתן כבל: הנקודה היא פשוטה, ולי כאילו יש את כל החבילה, לא חשוב, לא רוצה להזכיר נשכחות.

איתן כבל: הלכתי באמת ואמרתי: בוא נעשה סבב.

איתן כבל: אחרי שסיימנו את הסבב, עם כל התחרות כאילו תחרות, בסוף, ואני רוצה שנדע גם אנחנו המחוקקים שאנחנו עמלים, בסוף הרוב זה כאילו תחרות.

איתן כבל: בשורה התחתונה אין באמת תחרות אמיתית בין הפלטפורמות.

איתן כבל: וכשאתה לוקח את ערוצי הספורט, ואדם כמוני שמכור לספורט וכל הערוצים פתוחים לגמרי, המשמעות של מעבר בין ערוצים הוא חסר משמעות.

איתן כבל: הפעולה שאתה עוד היא יותר מורכבת מאשר מה שתזכה לו ביום שאחרי.

איתן כבל: לכן, אני אומר, אם יש משהו שנדע לצאת איתו אדוני המנכ"ל, ואני לא יודע כמה זה יחזיק.

איתן כבל: אבל זה הסיפור המרכזי שמתקיים היום בכל עולם התקשורת והטלוויזיה הרב-ערוצית.

איתן כבל: שגם במתכונת הנוכחית היא צריכה לקבל פרצוף אחר לגמרי.

איתן כבל: וזה מתחבר למה שאמר סמנכ"ל תוכן בהוט מבלי להיכנס לכל התהליך עצמו.

איתן כבל: כי גם מה שהוא אמר הוא לא מופרך, גם אם איני מסכים אחת לאחת.

איתן כבל: עורך דין רתם קמר, מנכ"ל ההתאחדות לכדורגל, בבקשה.

רתם קמר: אני ממש בקצרה.

רתם קמר: הדברים והשפעתם על הכדורגל ופיתוחו מאוד ברורים.

רתם קמר: ההתאחדות לכדורגל, כגוף שאמון על פיתוח זה, אם זה נבחרות, אקדמיות, מסגרות של מצוינות, ניזון מהכספי ם האלה לא רק מהפלטפורמה בישראל אלא גם מכספים שאנחנו מביאים מחוץ לארץ.

רתם קמר: אין ספק שלהצעה זו יש השפעה גורפת על - - -

עיסאווי פריג': מה גובה ההכנסות של ההתאחדות מזכויות השידור של הנבחרות?

עיסאווי פריג': כמה נפגע?

רתם קמר: אני יכול להגיד לך שהיום אנחנו מקבלים מUEFA ,שגם מתבססת על הפלטפורמות והרגולציה, סדר גודל של 13 מיליון יורו שכולם הולכים לפיתוח הנבחרות והאקדמיה.

עיסאווי פריג': לא, כמה מצ'קלטון?

רתם קמר: אז אני אומר, מצ'רלטון היום ההתאחדות לכדורגל מקבלת מכל הפלטפורמות סדר גודל של 20 מיליון שקל יחד עם מועצת ההימורים על הסכם השיווק.

רתם קמר: זה פחות או יותר הסכום שאנחנו מקבלים.

רתם קמר: ספתיפית על הסכום הזה - - -

עיסאווי פריג': אתה מערבב, אתה מבלבל - - -

רתם קמר: אז אני אגיד לכם.

עיסאווי פריג': רתם, הסכם צ'רלטון, אתם מקבלים - - -

רתם קמר: עשרה אחוז.

עיסאווי פריג': זה מה שאני רוצה לדעת.

ג'מאל זחאלקה: מה הנזק מהחוק הזה?

איתן כבל: הם אמרו כבר.

עיסאווי פריג': שליש.

רתם קמר: ה-10% הללו מצ'רלטון שיכולים להינזק.

רתם קמר: בנוסף, כספים שאנחנו מקבלים מ UEFA שמסתמכים על הרגולציה הזו ונעשתה כבר פנייה מ UEFAלגבי הנושא הזה.

רתם קמר: אני רוצה לומר עוד משהו ובזה אסכים: לפני שלוש שנים נחתם ההסכם הגדול שנגע לזכויות שידור.

רתם קמר: ישבנו פה כמה וכמה פעמים והיה חשש מאוד גדול – להשתוללות של מחירים לצרכן, לזליגה של תכנים – הנה אנחנו פה היום אחרי שלוש שנים - - -

איתן כבל: אני רוצה להזכיר לך איזו מלחמה הועדה הזו עשתה מולכם.

רתם קמר: נכון.

רתם קמר: עשתה עבודה מעולה.

רתם קמר: אבל בסופו של דבר - - -

איתן כבל: המחיר גם לא עלה.

איתן כבל: הייתה פה מלחמה.

רתם קמר: אז אני אומר - - -

עיסאווי פריג': אתה מחלק את הכסף כל אחד - - -

איתן כבל: נזכיר לכם מה עשה פה יושב-ראש הועדה?

רתם קמר: הוא עשה פה עבודה מצוינת.

רתם קמר: והנה אנחנו רואים היום שברגולציה הקיימת כולם יכולים להנות מזה.

רתם קמר: גם גופי הספורט שנהנים מהסכומים, גם הצרכן שלא נפגע בסופו של דבר, אז למה לגעת בזה?

איתן כבל: אבל, אדוני מנכ"ל ההתאחדות, אתה יודע איך זה, מה זה "הצרכן לא נפגע"?

איתן כבל: למרות שפה יש לי נקישות של הדר, בשורה התחתונה לא זו אף זו, לא מספיק שהמחיר גבוה אתה רוצה שאני אגיד לך תודה.

איתן כבל: על מה?

איתן כבל: כי בנקודת המוצא צודק כאן חבר הכנסת עיסאווי פריג', המחיר לאזרח הוא מחיר גבוה היום.

עיסאווי פריג': תחלק את זה כך שכל אזרח משלם עשרה שקלים, זה מגיע למיליונים.

עיסאווי פריג': אתם נהנים והאזרח לא מרגיש בעשרה שקלים.

איתן כבל: עיסאווי, לא יעזור כלום, אתה צודק.

איתן כבל: כדי שהוא לא יצדק יותר מדי אולי אדוני יפסיק פה.

איתן כבל: תודה.

עיסאווי פריג': יש לי שאלה.

איתן כבל: תן קודם כל לאנשים שנרשמו.

איתן כבל: גיל ברעם מנכ"ל הפועל נצרת עילית?

איתן כבל: יצא.

איתן כבל: אחמד חילו יושב-ראש מכבי אח"י נצרת בבקשה.

אחמד חילו: אני יושב-ראש מכבי אח"י נצרת.

אחמד חילו: יש לנו 10 קבוצות מגיל 8–18 משחקים בליגה לפי כל שנתון.

אחמד חילו: אני מייצג קבוצה, לא כמו שכל החבר'ה דיברו על משהו אחר.

אחמד חילו: הכדורגל במגזר הערבי הוא הספורט הפופולרי.

אחמד חילו: אנחנו מחזיקים את הילדים האלה ועוזרים להורים שלהם גם בבתי ספר.

אחמד חילו: הילד, בגלל שהוא אוהב את הכדורגל, ההורים באים אלינו למגרש ואומרים לנו שהילד ירד בציונים או עשה בעיה בבית הספר ואנחנו מעורבים בבתי הספר.

אחמד חילו: הילדים האלה, ברגע שמורידים להם את הכסף אי-אפשר להחזיק עשר קבוצות וקבוצה בליגה הלאומית כשמורידים מיליון שקל מהתקציב שלה.

אחמד חילו: על העיריות דיברתם כבר ואני לא ארחיב.

אחמד חילו: אנחנו אמרו עלינו "הקבוצות הקטנות" ו- "הקבוצות החלשות" אנחנו אם מורידים לנו את הכסף הזה יתחילו להגיד שהקבוצות האלה תחת מפרק.

אחמד חילו: הקבוצות האל לא יכולות להחזיק בליגה לאומית.

אחמד חילו: מתוך 16 מעל 12 קבוצות אין להן סיכוי להחזיק מחלקת נוער אם מורידים להם את הכסף הזה.

אחמד חילו: המדינה מספיק חזקה כלכלית בשביל לפתור את הבעיה של השידור שכולם יראו.

אחמד חילו: תודה.

איתן כבל: תודה לך אדוני.

איתן כבל: עיסאווי, רצית להעיר הערה לפני סיכום?

עיסאווי פריג': כן, הערה טכנית על מנת שאסדר לי את הדברים בראש.

עיסאווי פריג': כשהיה המכרז, מי ניגש למכרז?

עיסאווי פריג': מי יש לו את הסמכות לגשת למכרז - - -

רתם קמר: לכולם

עיסאווי פריג': שנייה.

איילת נחמיאס ורבין: אתה מתייחס למכרז לרכישת זכויות?

עיסאווי פריג': כן.

עיסאווי פריג': מי יוכל לתת לי את התשובה?

ארז כלפון: לכולם.

ארז כלפון: המכרז שנפתח אנחנו פונים לכולם.

עיסאווי פריג': מי ניגש?

ארז כלפון: מי שניגש לאחרון היו צ'רלטון, פרטנר וערוץ הספורט.

עיסאווי פריג': אם יש לך פלטפורמה אין מגבלה לגשת?

ארז כלפון: כלום.

עיסאווי פריג': אין מגבלה כזו.

ארז כלפון: לא.

ניקולס לב: ניקולס לב, מנכ"ל המינהלת.

ניקולס לב: מחיר המינימום היה פחות מחצי מהמחיר שבו המכרז נסגר ולמרות זאת אף ערוץ שמכונה פתוח בהצעת החוק לא ניגש למכרז הזה, מה שאומר שכנראה שרמת העניין של הערוצים הפתוחים במוצר שאנחנו מציעים היא לא כל כך גבוהה.

איילת נחמיאס ורבין: לא, היא קשורה למחיר.

איילת נחמיאס ורבין: בעניין הזה בוא לא ניתמם.

איילת נחמיאס ורבין: היא קשורה לסיכוי שלהם לזכות במכרז כזה.

איילת נחמיאס ורבין: זה בדיוק העניין ואיתן התייחס לזה, אנחנו מבינים מה היה ברשות השידור, ואני חושבת שבמובן הזה זו באמת הפלטפורמה הכי מתאימה לשידור של משחקים מרכזיים אבל אנחנו לא מצליחים להביא את הכסף לזה.

איילת נחמיאס ורבין: הלוואי והיינו מצליחים להביא.

איתן כבל: דרך אגב, מה שנתן את הרייטינג הכי טוב וגם פתח להם את הצנרת היה המונדיאל.

איילת נחמיאס ורבין: חד משמעית, חד משמעית.

איתן כבל: אין ויכוח.

איתן כבל: ברשותכם, נתי כהן ואז אני אסכם.

נתנאל כהן: ברשות

נתנאל כהן: כם, הדיון הזה לא בא לפתור את כל בעיות הספורט במדינת ישראל ולדעתי גלשנו לכיוון הנוער וסוגיות נוספות.

איתן כבל: כל עוד זה לא עוסק בעניין שאתה צריך לדבר עליו זה תמיד טוב.

נתנאל כהן: אני סבור שיש כן תמימות דעים.

נתנאל כהן: אמרו שאין כאן אף אחד שהוא בעד החוק.

נתנאל כהן: אבל שמענו תמימות דעים על ידי כל הנוכחים בדיון זה שנושא הנגשת שידורי המשחקים לציבור הוא בקונצנזוס.

נתנאל כהן: אני לא רוצה להגיד שהנתונים שלנו מדברים על יותר מ-15% וכדומה אבל אני חושב, כל הדיון הזה נסוב סביב כסף, ואולי אני תמים מדי אבל אני חושב שיש כאן גם סוגיה ערכית.

נתנאל כהן: היום אתה צריך לשלם כסף כדי לראות ספורט, נקודה.

נתנאל כהן: בפלטפורמות המסחריות וגם בתאגיד למעט המונדיאל או טורנירים כאלה ואחרים, אין יכולת למי שלא משלם כסף לראות ספורט.

עיסאווי פריג': מה המצב בעולם?

נתנאל כהן: אני אתן לך דוגמה את אנגליה.

נתנאל כהן: המשחק המרכזי שם משודר בחוק ב-BBC, משודר בחוק, משחק פריימרליג.

איילת נחמיאס ורבין: במובן הזה אתה מתפרץ לדלת פתוחה, אנחנו מסכימים נתי, זה צריך להיות בתאגיד.

איילת נחמיאס ורבין: תדאגו לכסף.

נתנאל כהן: שנייה.

נתנאל כהן: כולנו סיכמנו שזה חוק אחר לגמרי.

עיסאווי פריג': באנגליה זה משודר פתוח?

איילת נחמיאס ורבין: לא פתוח.

נתנאל כהן: לא פתוח.

נתנאל כהן: אמרתי - - -

איילת נחמיאס ורבין: זה אותו הרעיון נתי.

עיסאווי פריג': במשחק, זו נקודה חשובה שאני רוצה להבין אותה.

נתנאל כהן: אז אני רוצה להגיד, תראה - - -

איתן כבל: הוא כבר לא פתוח.

עיסאווי פריג': הוא כבר לא פתוח.

איילת נחמיאס ורבין: אז זה שווה בדיקה, לא צריך להמציא את הגלגל.

נתנאל כהן: מה שאני רוצה לומר בשורה התחתונה, אני רוצה לדבר רגע על רוח החוק שאומרת שישנן פלטפורמות מסוימות מי שמוגדר בחוק כמשחק מרכזי ששוב אני מזכיר לכם שכרגע בהסדרה הם מופיעים בערוצים הפתוחים.

נתנאל כהן: כדי לראות משחק שאינו מוכרז כמשחק מרכזי אתה גם צריך לשלם כסף.

נתנאל כהן: אם בית"ר ירושלים נגד הפועל תל אביב הוא לא משחק מרכזי, אם אני לא טועה זה היום, אז הצופה צריך לשלם סדר גודל של בין 13 ל-15 שקלים.

נתנאל כהן: הבן שלי רוצה לראות בית"ר ירושלים בעוונותי הוא צריך לשלם עבור המשחק.

עיסאווי פריג': אם אין לו את החבילה.

נתנאל כהן: אם אין את החבילה, לא משנה - - -

איילת נחמיאס ורבין: על בית"ר ירושלים זה בסדר לשלם.

נתנאל כהן: גם חבילה צריך לשלם.

עיסאווי פריג': זה לא 13.

עיסאווי פריג': אם אתה מחלק את זה - - -

נתנאל כהן: בשורה התחתונה, אנחנו מדברים הרבה בוועדה הזו על דברים אחרים של שוויון - - -

ארז כלפון: נתי, המשחק המרכזי היום הוא בערוץ 5.

ארז כלפון: לא צריך לשלם עבורו תוספת.

נתנאל כהן: אז במקרה זה משחק מרכזי אבל המשחק מחר לא יהיה מרכזי.

נתנאל כהן: מה שאני רוצה לומר שהמשחק המרכזי כביכול הוא בערוץ פתוח ולמשחקים הנוספים צריך לשלם כסף וזה לא הדיון בהקשר הזה.

נתנאל כהן: ראו, המשחקים המרכזיים שהוגדרו הם כבר הוגדרו.

נתנאל כהן: זה לא שהחוק כרגע הגדיר מהם המשחקים המרכזיים.

איתן כבל: נכון.

נתנאל כהן: וזה שרשום "גברים" או "לא גברים" זאת לא ההגדרה של חוק השידורים.

איתן כבל: תן לי לתקן אותך אדוני המנכ"ל כדי לדייק.

איתן כבל: כבר המחוקק קבע בזמנו מהם המשחקים בעלי חשיבות לאומית ובין לאומית.

איתן כבל: גם לגבי נשים וגם לגבי גברים.

עיסאווי פריג': אתה מדבר על נבחרות?

איתן כבל: לא רק.

איתן כבל: בכלל, גמר גביע וכולי.

איתן כבל: העניין הוא שזה עדיין לא פותר את הבעיה.

איתן כבל: כיוון שכאן הדיון אינו סביב ההגדרה מהם המשחקים בעלי החשיבות הלאומית.

נתנאל כהן: הם כבר הוגדרו.

איתן כבל: הם כבר הוגדרו.

נתנאל כהן: נכון.

איתן כבל: הטענה המרכזית, וזה הדיון כאן, שמתקיימת פלטפורמה אחת שקוראים לה עידן פלוס שנכון לרגע זה מי שמחובר לעידן פלוס לא יכול - - -

עיסאווי פריג': יש לך נתונים בכמה אנשים מדובר?

איתן כבל: הם אומרים כ-15%.

איתן כבל: אנשים אלו לא יכולים לצפות במשחקים בעלי החשיבות כיוון שהם אינם מחוברים לעניין הזה.

איתן כבל: אני לא רוצה לחזור לתחילת הדיון אבל אני רוצה שניקח בחשבון שיש כאן, ואני אומר את זה לארז כלפון ולכולם.

איתן כבל: החטא הקדמון הוא באופן שבו הסכם הבסיס היה.

ארז כלפון: נכון.

איתן כבל: בעבר אמרנו שערוץ 5 שהוא הערוץ הפתוח, זה נראה היום מדולדל לגמרי, הוא לא מזהה את עצמו במראה יחסית למה שהוא היה כשהוא הוקם.

איתן כבל: כוונת המחוקק בתחילת הדרך, ואני אומר את זה לדב ולעיסאווי - - -

קריאה: תומר נמצא פה.

איתן כבל: קודם כל, גם אם הוא יכחיש זה לא מתקופתו.

עיסאווי פריג': איפה?

עיסאווי פריג': - - -

איתן כבל: הדילול של ערוץ 5 התחיל יום אחד אחרו שהוא התחיל לשדר.

נתנאל כהן: נכון.

איתן כבל: אנחנו יודעים את זה.

נתנאל כהן: חשוב לי רגע להגיד את העיקרון.

איתן כבל: תן לי רגע, מה שצריך לפתוח אדוני המנכ"ל זה שמשרד התקשורת צריך לקבוע בעניינים האלה כללים חדשים.

נתנאל כהן: זה בדיוק, תראו, מה שחשוב להגיד זה ככה: החוק הזה בא לשבור את הנחת העבודה שכדי לראות ספורט, במיוחד משחקים מרכזיים, אתה צריך כסף.

נתנאל כהן: אני לא מצליח להבין מה לא בסדר בזה, מה לא בסדר בזה ששר בא ואומר - -

איתן כבל: אף אחד לא אמר שלא - - -

נתנאל כהן: - - אני רוצה להנגיש ספורט גם למי שידו אינה משגת.

איתן כבל: בסדר גמור.

איילת נחמיאס ורבין: אנחנו בעד.

איילת נחמיאס ורבין: אתה פשוט לא - - -

נתנאל כהן: רגע, שנייה - - -

איילת נחמיאס ורבין: סליחה, אני התנגדתי מאוד, זה לא יכול להיות מנותק מהמציאות של ספורט - - -

איתן כבל: גם אמירה ערכית ראוי שיהיה לה כיסוי.

איילת נחמיאס ורבין: בוודאי, שיהיה לה בסיס.

איילת נחמיאס ורבין: זה לא יכול להיות מנותק מהמציאות של הספורט בישראל.

נתנאל כהן: יש לה בסיס.

שמואל פרנקל: אין בסיס, אתה התעלמת מהדבר המרכזי – הכסף.

נתנאל כהן: שנייה.

איילת נחמיאס ורבין: נתי.

שמואל פרנקל: יש לה בסיס אבל זה עולה כסף.

נתנאל כהן: חבר'ה, אין היום ספורט - - -

איילת נחמיאס ורבין: אין לנו ויכוח איתך נתי.

נתנאל כהן: על הפלטפורמות שנשענות על עידן פלוס, אין.

איילת נחמיאס ורבין: אתה צודק.

נתנאל כהן: לא קיים, זה לא שקיים קצת.

נתנאל כהן: פשוט לא קיים.

איילת נחמיאס ורבין: אני מבקשת את זכות הדיבור, אני השתדלתי לא להפריע.

נתנאל כהן: עכשיו הכול רייטינג.

איילת נחמיאס ורבין: נתי סליחה, עפ כל הכבוד, כנראה קודם לא הייתי ברורה.

איילת נחמיאס ורבין: כל אחד מחברי הכנסת שישבו כאן חושב שהמטרה היא ראויה.

איילת נחמיאס ורבין: אני אומרת את זה שוב לפרוטוקול – המטרה היא ראויה.

איילת נחמיאס ורבין: אלא שאנחנו חושבים שנכון לעכשיו היא מנותקת מהמציאות של הספורט בישראל.

עיסאווי פריג': נקודה.

איילת נחמיאס ורבין: הספורט בישראל נמצא בתת תקצוב קיצוני, הוא מורעב, אין דרך אחרת לתאר את זה.

נתנאל כהן: אבל זה לא החוק הזה.

איילת נחמיאס ורבין: בניגוד לשמואל פרנקל אני חושבת שאפילו מצבה של מכבי תל אביב לא מי יודע מה, אני מצטערת חבר הכנסת כבל, אבל זאת המציאות.

איתן כבל: אחרי אתמול זה ברור.

איילת נחמיאס ורבין: אני רוצה שיהיה ברור שגם הקבוצות העשירות במדינת ישראל הן לא באמת קבוצות שיוכלו להמשיך באותו אופן.

איילת נחמיאס ורבין: לכן, כל מה שאנחנו אומרים זה שצריך למצוא פתרון משולב של העלאת התקצוב של הספורט כדי לעודד את השידור, בדיוק כמו שאמרה חברתי מרב מיכאלי, גם של ספורט נשים.

איילת נחמיאס ורבין: שלא יבוא משרד הספורט ויגיד לנו שאין לזה רייטינג, יבואו ארז ושמוליק ויגידו שאין לזה רייטינג.

איילת נחמיאס ורבין: יהיה לזה רייטינג אם ידאגו שיהיה לזה רייטינג.

איילת נחמיאס ורבין: זה האינטרס הציבורי.

ארז כלפון: זה לא עניין של רייטינג - - -

עיסאווי פריג': איילת, אני לא מבין, השר איוב קרא רוצה להיות כחלון, לתת משהו בחינם למה - - -

ארז כלפון: החוק הקיים היום אומר דבר - - -

איילת נחמיאס ורבין: אפילו כחלון נסוג בו מהרפורמה שהוא הציג לפני שנה, כי הוא הבין שהיא לא מציאותית.

איתן כבל: איילת, תודה.

איתן כבל: אני רוצה לומר לך, נתי כהן, שאני איתך לגמרי.

איתן כבל: רק תבין את הדבר הבא: צריך גם שנגיד את הדברים כפי שהם.

איילת נחמיאס ורבין: ברור.

איתן כבל: מי שמתחבר לעידן פלוס, צריך גם להגיד את האמירה הזו שאני בעד לתת לו הנגשה אבל נקודת המוצא של עידן פלוס היא שמי שמבקש להיות חלק מזה אומר:

איתן כבל: אני מבקש לא להיות חלק מכל האחרים.

איתן כבל: גם זה צריך שייאמר.

איתן כבל: זה חלק מהדיון שאנחנו קיימנו פה ואמרנו בואו נבנה, אני רוצה להזכיר לאדוני שבתחילת הדרך כשיצאנו לפני שנים עם עידן פלוס, אתה זוכר דב?

איתן כבל: אני לא אשכח, היה וויכוח על איזה ערו.

איתן כבל: לה וסיף.

איתן כבל: מלחמות עולם, אמרו שזה יוריד את איכות השידורים וזה בכלל היה אמור להיות התשדירים הבסיסיים ללא כל הכבלים וללא הטלוויזיה הרב-ערוצית.

איתן כבל: ממש מינימליסטי.

איתן כבל: אנשים אמרו, מה אני צריך את כל זה?

איתן כבל: אני רוצה לראות חדשות, חינוכית, אפילו ערוץ הכנסת לא היה בתחילת הדרך.

איתן כבל: לכן, אני בעד, אני חושב שהדיון הזה פותח דיון חשוב בעניין הזה ואנחנו לגמרי תומכים בהחלטת השר להנגיש את השידורים ובואו נתקדם.

נתנאל כהן: חשוב לי להעיר שבחוק השידורים שהוא לא בדיוק גנוז.

איתן כבל: לא אמרתי את זה.

נתנאל כהן: הוא פשוט נמצא בדיונים כאלה ואחרים.

נתנאל כהן: אנחנו רואים הכרח לקבוע בחוק שאין בלעדיות לשידורי ספורט של ערוץ כזה או אחר.

נתנאל כהן: חשוב לי מאוד להדגיש את זה ואנחנו ערניים למה שנאמר כאן על ידי חברת הוט.

נתנאל כהן: כפי שאמרתי בתחילת הדיון: המסלול כרגע הוא בחקיקה.

נתנאל כהן: לדעתי ניתן לנוע קדימה.

נתנאל כהן: אנחנו צריכים לסכם את המתווה והדבר החשוב ביותר בסופו של דבר הוא שנסיים את המתווה הזה אם במתווה של חקיקה או במסגרת של הבנות בכך שבסופו של דבר נוכל לראות משחקי ספורט ותקצירים לא רק בפלטפורמות הדיגיטליות אלא גם בשידורי הטלוויזיה ולתקן מצב שכרגע לא קיים בערוצים שמונגשים בחינם ואני כבר אומר לך, יושב-ראש הוועדה חבר הכנסת איתן כבל, זה יותר מ-15%.

איתן כבל: 15% זה נתון שקיבלתי מכם.

שמואל פרנקל: השאלה אם בדקו מי אלו ה-15% הללו.

איתן כבל: שמוליק, עזוב, בחייך, מה אתה רוצה לפתוח דיון.

עיסאווי פריג': אנחנו עושים לך את העבודה, אני לא מבין, אתה רוצה שנדבר נגד החוק יש לנו המון מה לדבר.

עיסאווי פריג': עדיף לך ככה.

איתן כבל: עיסאווי תודה.

איתן כבל: אני רוצה לסכם את הדיון ולומר כך: כפי שפתחתי ואמרתי כמאמר אלוהים לכוזרי כך אמר אלוהים לאיוב קרא הזר: כוונותיך רצויות אך מעשיך אינם רצויים.

איתן כבל: החוק בבסיס הוא חוק עם כוונה טובה ואני מתחבר למה שאדוני המנכ"ל אמר.

איתן כבל: הכוונה שלו והרצון שלו הוא רצון נכון: לייצר מצב שבו כמה שיותר אנשים יכולים לצפות במשחקים בעלי החשיבות הלאומית והבינלאומית.

איתן כבל: רק שנעשתה חצי עבודה בעניין הזה.

איתן כבל: קרי, שבסך הכול הכללי יכול להיות מצב ששכרנו יוצא בהפסדנו ואמרתי גם לאדוני כשהתייחסת לאמירה הערכית שגם לה צריך שיהיה כיסוי.

איתן כבל: בעניין הזה צריך שגם לחוק זה תהיה סגירה כלכלית.

איתן כבל: קחו את הזמן שלכם, בואו לכאן עם הצעה משמעותית.

איתן כבל: יכול להיות אחת מן השתיים: אני קבעתי דיון ב-30 לדצמבר 2018.

איתן כבל: אני נותן לכם שבוע אבל תקשיב טוב טוב, אני לא מתכוון לשמור את זה גבירתי, אם עוד שבוע אני לא יודע שזה בחקיקה וזה מובא אז אני נותן הנחיה לקבוע נושא אחר לגמרי וברוך השם יש מספיק נושאים על סדר יומנו.

איתן כבל: אני חושב שהרצון להגיע להבנות ולהביא הנחייה מסוימת לעידן פלוס הוא נכון.

איתן כבל: אני אסייע ככל שאוכל.

איתן כבל: תודה רבה, הישיבה נעולה.